Kebab sala sittong kakanan ceppet saji se asallah deri Turki. Nyamah kebab deri "Kabab" deri bahasa Persia se artenah kakanan se e sodduk otabeh e panggeng. Umummah kebab aesseh deging sapeh, sosis, mayones, saos peddis, ben cem-macem sayuren (selada , tomat, temon). Biasanah e jhuel ngangguy cem-macem okoran: keni', seddeng, ben rajeh. Argenah kiyah acem-macem deri 10-20 ebuh. Oreng se ajuel kebab satiyah la bennya' e Indonesia, deri ngangguy gerobak otabeh se badha e restoran rajeh. Mon e tang daerah, kebab se nyaman e daerah parteker semma' so lon-alon. Rassanah nyaman sarah ben pelayanannah ramah ka pelanggan katembheng se laen.


Ramah kulah nekah senneng sarah sareng kerres ban cloret. Teppak lagguh jareya ramah kulah ampon prei se alakoh. Kagiadhen se elakoneh engghi ka'dhinto entar ka pasar pecanan ban ghik sobbhu a lari sareng kulah wa'duwa'an. Laggunnah jareya biasannah melleh susu STMJ lajuh a lari neng sakitarrah gedong Rato Ebhu paneka. Kaula jareya pokol 6 lagguh ampon la ngajeg ramah paleman, namong ramoh Lok gellem dhantek pasar badha. Kulah bingong pasar napah se e kamaksod. San bit abit lajuh bannyak rammeh oreng neng sakitarrah pasar Sabtoh neka oreng se ajhuel bharang antik. Benne laen ghi kerres sareng cloret. Akherrah ramah nemmoh settong kerres se lakar ghanteng okerannah ban regghannah semmoh larang saketar 2,5 jutah.


Rutin apede kebhukteh merrik benyak dampak se bhagus dek abek eng oreng. Lok cuma oreng dewasa, tapeh dek nak kanak kiah. Aktivitas fisik kebhukteh olle mekuataghi otot ben tolangah nak kanak, nyegghe penambaan berrek bhedhen se bi telebbi, ben ngorangen resiko diabetes, kanker, ben kondisi laennah. Lok cuma amanfaat secara fisik tok, tapeh kiah ghebey kesehaten mentallah nak kanak. Nak kanak lakar identik bik aktivitas fisik tegghi kadik teppak mereka amaen. tapeh alaen bik aktivitas fisikkeh oreng tuah se berarti apede. E luar deri aktivitas reh seareh, penteng ghebey oreng tuah ngebiasaaghi apede ghebey kegiaten se rutin e lakonen nak kanak.


Terbhang biyasana etabbhu bi’ tanang. Biyasana bisa etegghu neng acara mantan. Oreng nanggha’ terbhang. Ghenna’ ban oreng se atari. Biyasana ekoca’ nanggha’ samman. Lagghu se epakalowa neng Samman arowa aropa’aghi sowara-sowara pangarep ka kanjeng nabi. Essena rassa bhunga. Asolawadhan. Terbhang arowa ekaghabay dari kole’ ban kaju. Biyasana ekamaen dari tanang. Etabbhu bi’ tanangnga. Bada besse tepessa keya neng lobang-lobang se bada neng ghir-pengghirra kaju. Monyena abhareng dhing kole’en rowa etabbhu. Monyena kodhu bhareng bi’ monye se laen, ma’le dhaddhi sowara se nyaman. Se bisa egharassae bi’ oreng se nyanyi ban se atari. Terbhang ajiya biyasana esandheng bi’ monyena jidur otaba kendhang kene’.


Mon kabhuru entara jhalanan keng entar ambbu abhajang neng e settong masjid kodhu nyare masjid se teppa'. Polana bada masjid se ta'  biyasa (masjiddha oreng Muhammadiyah), se bada e Madhura. Bakto toron dari motor congngo' ghallu masjiddha. Engko' polana ca-kanca ajama'aa kabbhi engko' noro' ajamaa keya. Takbiratul ikhrom partama nyaman, tape samarena imam maos fateha, se ebaca tepp' ka sorat Ar-rahman. Ate langsong takerjhat ban abhajang ta' hoso'. Palang reya ca'en engko', pas bila se mareya mon se ebaca reya Ar-rahman. Arapa me' ta' maca Yasin sakale maso tahlilla. Tape sambi istifar sambi ate agrendem, imam reya ta' tao pola jha' oreng kabhuru. Mon pas enga' engko' reya pas namba dhusa.


Mobil listrik jiah kendaraan se sepenunah otabeh sebegiennah e gerakaghi bik motor se ngangghuy listrik neng baterai. baterai'eh bisa e esseen ulang. Mobil listrik praktis pertama e dhunnyah e produksi taon 1880 an. Mobil riah populer neng akhir abad ke 19 ben awal abad 20. Perkembangan ben inovasi meisn pembakaran internal e susul bik produksi massal kendaraan bensin se lebbi mode nyebabaghi penurunan penggunaan mobil listrik. Perkembangan teknologi sistem penyimpanan energi khususseh teknologi baterai, ngebey penggunaan kendaraan listrik dheddhih populer pole akhir akhir riah. Electro Mobility (E-mobility) ajiah istilah umum ghebey pengembangan transportasi tenaga listrik ghebey aghenteh deri penggunaan bahan bakar fosil, ben ghebey ngorangen emisi gas karbon.


Mon kake dhaddhi marbot neng Masjid, kake pagghun segghut nambhu jidur. Jidur padana kendhang. Kendhang raja. Biyasana etabbhu bi’ kol-pokol dari kaju. Mon dhing Jumat, Sobbhu, sampe’ bhan baktona abhajang jidur jiya etabbhu. Dhingla saoran pada etabbhu keya. Kaangghuy nyaghai oreng se tedung. Jidur ekaghabay dari kole’en sape otaba embe’. Neng pengghirra aesse kaju se tegghu ma’le ta’ ceppet powa. Nyare kaju jhate otaba kaju jharan bisa keya ekaghabay jidur. Keng kake mon ghabaya, kake kodhu nyare kole’en sape ghallu bu’ nyare kaju. Kaju rowa banne ghun loros. Tape calannu’. Bungkol dhing jhellingaghi dari attas. Kake bisa nyoro oreng mon terro ta’ lessowa otaba ta’ rowwed ka dhibi’en.


Kerres engghi ka'dhinto senjata tradisional se alum bilok otaba se loros ban se ce' tajemmah sobab dhari logam se epakerres kalaban epadaddhi senjata se sanget tajhem. Lambannah kerres ka'dhinto e padaddhi alat palindung badhan dhari saghala macammah bahaya teppa'epon jhama kerajaan. Kerres ka'dhinto manabi lambannah neka bisa daddhi senjata tajhem se ghaduwan kasaktean e jhama kerajaan neng pulau Jawa ka'dhinto. Melannah jareya oreng samangken e kenneng ghibah arussah lakar dhari jhaman lambannah. Kabadhaan senjata tajhem tradisional ka'dhinto sampel samangken pagghun eksis melanah kerres paneka daddhi bharang se antik ban ghaduwan nilai juel se tengghi. Sajhen antik bhareng paneka maka sajhen larang jughan reggha juellah.


Sampeyan oneng kamera DSLR se biasa e angghuy oreng fotografer neka bannyak macemmah ban bhakal dha bidha type sateap kamera paneka. badha se anyama kamera DSLR, sala settong kamera se ghaduwan sistem ceremn digital se la ampon otomatis jaruah. Biasannah kamera neka jangkauannah lebbhi loas daipada se mirorrless ruah. Kamera neka jughan hemat ka baterai sebab  lok ghaduwan layr LCD saenggha baterai neka lebbhi hemat sadhaja seh. Regghannah nekah acem-macem tretan wkwkwk bisa matakerjhat ka ateh ban lok bisa tedhung jareya paleng mabe ghi regghanna 5 jutaan, sebab neka biasannah se ghi' buruh ajher kamera jyah ghi neka seh lu ghellunnah. Sopajha dhari' ka'dhinto ghambarannah dhari kamera se ekamaksod jaruah.


E pertenga'an 2015, Apriyani apinda klub deri Pelita Bakrie dek Jaya Raya Jakarta. Apriyani norok mekuat bulu tangkis Indonesia deri 2014 sampe 2016 e level junior. E kejuaraan Dunia Junior 2014 APriyani apasangan bik Rosyita Eka Putri Sari e nomor ganda putri. Mereka olle medali perak marenah e kalaen bik pasangan Tiongkok Chen Qingchen/Jia Yifan e final bik skor 21-11, 21-14. 2 taon marenah pasangan Tiongkok Chen Qingchen/Jia Yifan dheddhih juara dhunnyah ben olle peringkat nomor sittong e taon 2017. E kejuaraan Dunia Junior taon 2015 APriyani apasangan bik Fachriza Abimanyu e nomor ganda campuran marenah e kalaaghi pasangan Tiongkok He Jiting/Du Yue e semifinal bik skor 21-13, 21-10.


Kulah lambannah neka se terroah andhi' tv kodhu alakoh ngoli ghellun male padeh bhi' reng oreng melanah kulah lakaran terro ghaduwannah. Teppak bhakto jaruah kulah lakaran ghi' kanak ban terro meleah tor ngobanga tv sopajha bisa ngoladhi karton. Kulah neka lakar dhari kaloargha se sabiasa bhein ban lambannah neka manabi terro pa apah jyah lok langsong eberrik ruah sareng reng seppo kulah. Paste ghi' bedeh prosessah manabi terro neka. Daddhina kadhang kulah e pakon soro asapoan kobhuren ghi ghellem ban lajuh dha' neka e parenge pesse se bannyak. Lajuh dha' neka kulah sempen neng celengan jareah ban sampe' takompol dhele para sejuta'ah. Akherrah e pakon soro melleh tv se eka'dhimmah ternyata bannyak lebbhinnah kyah.


Engko’ terro andi’a motor dhibi’. Cokop kijang bhai la ta’ rapa. Kijang ajiya bisa etompa’ entar ka kennengngan se semma’ otaba jhau, se lakar entar ghun cokop ngeba taretan ban reng towa. Ma’le entar ka man–damman kobassa. Sossa senneng bhareng neng jhalan. Kijang sateya sarena malarat. Motor jiya masok motor se malarat ollena polana ekoca’ antik. Bharang towa lakar malarat. Bannya’ oreng nyare ajiya polana kijang areya andi’ messen se ganteng. Andi’ bhadhan ganteng keya. Kijang areya tamaso’ motor se messenna kowat dhing ekeba man–damman. Mangkana engko’ terro andi’a polana ajiya keya. Seddheng neng dalemma, kijang andi’ kennengan se lebar, se bisa mowa’ oreng ballu’.


Mon ka Jogja sampeyan pasti engak ka Dokar. Dokar otaba delman neka salah settong alat transportasi ghabay wisatawan neng daerah Jogjakarta. Sampeyan bhakal jarang nemmoh Dokar e jhaman samangken. kabadhaannah Dokar neng Jogja amargha Jogja ghi' ngawaresen budhaja se alos ban Ka kratonan. Manabi sampeyan nompak Dokar jha' kalep tojjhu seddhik Koser male sampeyan oneng carannah Koser nyettir Jeren ka'dhinto. Dokar otaba Delman engghi Paneka alat transportasi se e ka'dimmah ngandalen hewa jeren ban badah settong oreng se madaddhi Koser ghabay ngaraaghin Jeren ka'dhinto. Sampeyan Coman mwjer 10 ebuh la bisa alenjelen dha'mandimman area Malioboro ka'dhinto. Bisa jughan sampeyan sewa Dokar ghabay kaloargannah dhibik alenjelen.


E areh sabtoh, engko' kadetengan tamoy deri Jember nyamanah Rosi. Polanah e dhepor persediaan kakanan nepes, deddih ko' langsung melleh ajhem ghuring (fried chicken). engko' ben Rosi senneng sarah ka fried chicken polanah argenah mode ben nyaman sarah e jhile. Engko' melleh 4 potong ajhem ghuring ben nase' se ghi' anga'. Kita ngakan kakanan jiyah sambih ca'-caca'an ben acretah bektoh jheman lambe' se locoh ben se seddhi. Ta' loppah ajhemah sambih ebherri' saos se peddhis ma'le sajhen mantep. kita anikmati kakanan jiyah sampe' ta' gheressah sampe' muwah ojheng kabbhi. Rassanah puas Sarah bisah ngakan ajhem ghi' ghuring ben bisah asilaturahmih so kancah.


Mon terro noronen berrek bhedhen jiah bisa lebet diet ben apede. Diet se e kamaksud jiah defisit kalori otabeh ngorangen jumlah asupan kalori dek bhedhen. Ariah se andik pengaruh rajeh dek ngorangen lemak neng abek. Hal utama ghebey defisit kalori jiah mitong TDEE ghellun. Dheddhih TDEE jiah total kebhutoan kalori abek eng kita ghebey ngelakonen kabbhi aktivitas fisik, jhelen, aberkak, naek tingkat, nembhe aeng, apede, ben laennah. Tentonah setiap oreng en laen kebhutoannah, tebhenah kodhu e cek ghellun. Selanjutteh kita ngecek BMR. BMR jiah jumlah kalori se e bhutoaghi abek ghebey ngelakonen aktivitas dhesar. Kadik detak jantung, tedung, fungsi otak, ben en laennah.


Satiyah la benyak kota-kota rajeh se andik fasilitas bis gratis. Bede se eangghuy ghebey transportasi biasah, bede kiyah seeangghuy engak bis wisata kota. Engak ning Jakarta, andi' Bus eksplorer, bisa se gratis a leng-leng kota jakarta ben sering e anghuy warga ghebey alternatif wisata se mode. Bede kiyah sorbhejen se andik bis listrik se satiyah molaeh e anghyu geheby transportasi umum ning Sorbejeh. Bedenah bis gratis riyah, aghebey warga andik pelean se mode ghebey len-jhelenan aleng-leng kottah. Aberik warga pengalaman nompak bis senyaman aghebey warga taoh mon kendaraan umum riyah bede kiyah se bhegus. Tak mustih andik kendaraan pribadi ghebey len-jhelenan aleng-leng kotta.


Jhejenan Risoles riyah termasok ghuringan se essenah cem-macem. Biasanah risoles riyah bede se aesseh sayur, ajem, ben telor sosis. Ning dhelem essenah biasanah bede saos mayonah kiyah. E bhungkos moso kole' lumpia pass eghulung pole moso tepong roteh. Bede se ajhue risoles instan, biasanah sebhungkos esseh 15. Risoles instan riyah bisa sabek freezer makle awet. Mon terrro risoles riyah kareh ghuring ning bhejen panas sampe ghering luarrah. Ngakan risoles bisa e tabhein saos peddis otabeh e tambeh cabbih. Biasanah oreng benyak ajhuel riyah pas sa'-pasaan. Benyak oreng se a bhukah moso ghuringan, sala sittongah moso risoles riyah. Mon melleh se la eghuring, biasanah sebhigih risoles e jhuel ghen 2,500 sampe 3000.


sabben areh Mon sore kol satenga empak nantos Reng juel tahu bulat eadhek en roma, biasanah Mon melleah osa aorak polan se ajuel nompak mobil. engko' Mon melleh biasah gen sapolo ebuh tabheh lema belles ebuh, polan sakeluargla padheh dhujen kabbi. Tahu bulat paleng nyaman ekakan Mon terpak en Jen ojen tabheh Mon lem malem apapole pas etambeih Tahu bulattheh gik angak. Tahu bulat bennyak Reng seneng polan bentuk en se bidheh so tahu se Laen, rassanah pole nyaman polan bedheh tambhennah plappa se engak serbuk. Plappanah amacen rassanah, bedheh se seddhe', manis ben bedheh kiah se peddis. Mon gun nyareah Reng juel tahu bulat gempang, bennyak e rong lorong se ajuel apapole ngangguy rong corong, se melleah gun nyaman ngolok, orengah paghun la Ambu


Teppak preien e taon 2020 awallah dhatengah virus jahat Corona neka, sadhajannah aktifitas elakoneh neng compo' saenggha sadhajana e romaaghin sareng pamarentah. Se awallah prei Coman Du mengghu akherrah Del 2 taon baru bisa aktif pole neng kuliahan. Kagiaden loang se elakoneh neng compo' kulah engghi Paneka kaula mukka' bisnis otaba usaha. Nah, usaha neka kaula bangun dhi'diddhik. Sakeng terronnah badha aktivitas, amargha e Bhakto tahun 2020 Paneka tengkar pangangguran ampon la cokop tengghi, kamatean epon jughan cokop signifikan ragara Corona ka' dhinto. Nah, dhari neka abdhina sareng kaloarga nyeptaaghin produk pettes khas Madhura, se eka'dhimmah kaula dhibi' se ngaterraghin ka ma romannah oreng male laris. Aktivitas ban kalakoan Paneka se manorot kaula ngontongaghin makeh dalam kaadaan mlarat.


La`ang, mun bhasa jhaba aruwa nyamana "legen", nginuman tradisional se rassana begh asem sakone` tape manis se asalla dari nira, ye ruwa nyadhap dari bhungkana aren bagiyan kembhang lake`. Manissa l`ang riya etambei ghula, panengnga ta` kabbhi oreng senneng nginum se celo`-celo`. Mun neng daerahna engko`, la`ang riya bede e daerah Arjasa nyamana. Regghe biasana Rp 6.000,00- Rp 7.000,00. Bede se ta` angghuy es, bede se angghuy es, ma` lebbih segher. La`ang riya mun la lebbih dari 24 jam biasana la ta` nyaman pas aobah dhaddhi cokka. Salaen cepet aobah rasa, aobeh barnana dhaddhi pote arasaa cokka. Aghebey la`ang kodhu ngarte ben ce` telitina, polana mun salah rassana dhaddhi ta` nyaman.


Kopi Kenangan manorot kaula kopi se tengghi kafeinnah. Anapah kaula adhabu dha' neka, amargha kaserengan kaula segghut kapelengan ban kembhung. Kopi kenangan paneka ampon padha sareng kopi laennah se bannyak ghaduwan rassah ban macemmah. Rassah se paleng segghut kaula ngobange engghi paneka gula aren. Gula aren paneka rassannah manes se tak nyengga' neng rung gerrungan. Daddhinnah nyaman neng eber e bhakto e eonom. Rassah dhari Gula aren KopiKenangan manorot kaula lakar semmoh laen. ban pole pae'na kopi neka lakar cokop kuat ghabay oreng se lok biasa ngenom kopi. regghannah ghi lumayan standart dhari kopi biasannah. Se maghabay kopi aren neka daddhi enoman se kasohor neng restoran neka amargha


Biasanah mon nak-kanak ngodeh a leburen len-jhelenan moso sakancaan dheripada a liburen moso keluarga. Selain tujuan liburannah biasanah laen, liburan moso keluarga biasanah lebbi rempot ben tak pateh seru mon can nak-kanak ngodeh. Misal mon liburan so sakancaan nak-kanak pagghun entar ka kennengan se hits ben viral. Sementara mon a liburen moso keluarga biasanah entar ka kennengan wisata se la umum engak Candi borobudur otabeh taman-taman bunga. Liburen moso ca-kancah kiyah biasanah lebbi benyak a foto ben len-jhelenan, sementara mon sa keluarga biasanah lebbi benyak abelenjeh le-olle dheripada len-jhelenannah. Biasanah pole mon keluarga a wisata pasti entar ka benyak tempat se ghebey lessoh ning jhelen. Tapeh mon nak-kanak ngodeh biasanah ghun entar ka sittong kennengan tapeh puas nih jiyah.


Adaptasi neng kennengan lakoh se anyar jiah kodhu. Bedeb beberempah tips se bisa e terapaghi ghebey beradaptasi neng perusahaan se anyar. Pertama, selalu fokus teppak ngejhelenin masa perkenalan (orientasi). Minggu pertama alakoh neng perusahaan anyar mesteh bedeh agenda perkenalan. Lok cuma dek rekan lakoh otabeh reng oreng se e temmonen neng kennengan jiah, tapeh hedeh kiah akenalan bik gas tugasseh hedeh ben termasuk bik perusahaan jiah secara keseluruhan. Manfaataghi bektoh riah ghebey bisa kenal lingkungan lakonah hedeh secara beccek. Keduek, asikap tenang teppak ajher ben mahamin lingkungan lakoh. Molaen proses ajher ben mahamin riah bik cara se wajarm, e dimmah hedeh ngennengin diri e delem porsi se cokop ben lok pateh lebay.


Sakeng dhari bannyak na merek elektronik se bedeh neng Indonesia, kulah paste la ghaduwan cokop settong bisaos engghi paneka Philips. Se eka'dhimmah makeh regghennah jareya larang ban tengghi sarah ben taonnah namong kualitassah jyah lok bisa e dheng gendengin pole, pastenah lakar la jago sarah ban pecajeh. Ebhu kulah lakaran mon melleh nekah philips bisaos sobhung se laennah ban sadhajana neka wet awet, Ban manabi bedeh kendala neka jarang ruah aon taon ngangghuy philips daddhina lok bisa aobe ka merek se laennah. Napah pole merek se anyar ban ghi' buruh monncol jaruah, pasti lok kerah endhek, sebab hal neka lok toman e kageressaen ban lok kerh poron.


Bukit Jheddih se bada e bhangkalan ru'-jerru'en se artena jhau dari kottha dhaddhi kennengnganna jar-kalaenjar se ramme. Mon engko' ta' senneng sakale polana mon enca'en engko' padana maso reng bini' kalabuwan se edhinaaghi lakena polana Bukit Jheddih reya bukit se asalla tambhang bato kapor. Bukit se ekala' batona ban ekale batona mare jiya abakto la eyangghep ta' bisa aberri' hasel edhinaaghi. Keng etembhang etorot ango' ekaghabayya kennengan jar-kalenjar polana bisa eyakoe ban eyalem kennengngan reya dhaddhi endha sanajjan saongghunna padana ban randha se ekala' ana' dalem tabu'en. Kennengngan reya ramme ban engko' banne aba' jhuba'aghi areya ghun mongghu engko' dhibi'.


Benyak oreng se ngabong ghelluh mon terro len-jhelenan so sakancaan. Nabong ning jago sala sittongah bisa maghempang ben ma simple cara nabong. Ariyah polanah ning Jago aberrik fasilitas kantong-kantong tabungan makle tabungan sittong moso se laen tak tecambur. Misallah nabong entar ka pantai, ariyah bisa ghebey kantong tabungan ka pantai dhibik. Pessenah tak kerah acampor moso tabungan kuliash misallah. Mon e pesa engak riyah, dhedih taoh berempah jumlah tabungan ghebey len-jhelenan moso berempah jumlah tabungan ghebey kuliha. Dhedih bisah andik 2 tujuan keuangan ghun angghuy sittong bank. Moso tak perlu nyak benyak andik akun bank se laen kiyah. Mabenyak kantong riyah tak parloh majer biaya administrasi dhedih bisa mahetmat kiyah.


Serah se lok onengah Pacet ? Ampon sadhajanah oneng manabi Pacet nekah kennengah Villa ban Hotel se bisa e kennenge sapah bein, kaloargha otaba nak kanak kampus ruah  se nyewa'ah kalabhan abadhi acara kampus. Pacet neka laen ropannah sareng neng Maleng, ampon bideh kottah ban kabupaten tantonah. namong suasanannah parak pade'eh sareng batu. Lakar suhu udarannah laen sareng madhura se panassah naudzbillah. Neng Pacet ka'dhinto bannyak wisatannah tarotamah aeng. ghi badeh kennengan air terjun kennengah pamandian, air terjun neka semmoh anga' ruah. manabi entar ka Villa lok parlo repot badha jughan villa se semmak sareng air pemandian engghi ka' dhinto Villa Pelangi.


Ban sampeyan kaom lakek kodhu oneng sonnah epon bhejeng Jumat sopajha bhakallah eteremaah amallah jenengan sadhaja. Sonnah sabelummah bhejeng Jumat epon engghi ka'dhinto Mandih, apotong koko ban jhengghu', ngaghem klambhi se berse, nganghem parfom ban u bhauan se ro'om, mecah dueh sabelummah ka masjid otaba kaloar roma, manabi bisa ajhalan sokoh, manabi masok ka masjid kodhu ngelluen soko kanan ghellun, lajuh a bhejeng tahiyatul masjid tor ngeteg kalabhan fokus. Manabi sampeyan onenge, sonnah epon pabannyak mecah sholawat neng dhalam masjid otaba ca' becaan kalaban rid biriden. Sopajha daddhi sala settong pangamponan ban ngalaksanaen settong sonnah se bisa ngangka' derejed badhan dhibi'.


Jemoh deri deun membeh riyah rassanah cek paek'en. Bungkanah deun membeh riyah bennyak e tanem e Polo Jebeh ben Madureh. Bungkanah membeh riyah rajeh, tegginah bisa sampek 20 meter. Bungkanah riyah kolek'en kandhel ben kasar. Deun membeh riyah kennek ben bentuk'en lonjong menyirip agrigi. Bungkanah membe riyah bedeh jughen buenah. Bungkanah membeh riyah bennyak odik neng tanah se kereng otabe tandus, mangkanah bennyak neng Madureh. Deun membeh bennyak eolah deddhih jemoh, sala settongah gebey tembenah tel-getel kolek, diabetes ben laennah. Keng ngelah diddhik aeng membeh riyah rassanah cek paek se cekkak neng jileh. Mon oreng lok kuat ben lok biasa ngenom jemoh riyah bisa kepelengan mangkanah mon terro nyobaen jemoh riyah diddhik bein.


Tahlilan neng Indonesia neka badha se ngalaksanaaghin badha se enjek. Tahlilan dhibi' engghi ka'dhinto essennah we duweh jariya se bisa maduweaghin ka oreng la ampon sobhung omorrah. Tahlilan biasannah e laksaaghin selama 7 areh, 40 areh, 100 arennah, 1000 arennah ban hol sateap taonnah jughan e laksanaaghin. Tahlil essennah ka'dhinto antara epon, Sholawat ka nabbih muhammad, ulama, oreng seppo se la ampon sobhung omorrah tor oreng se ampon adhingghal dunyah jariya. Lastareh sholawat e lanjutaghin sareng pamaosan duwah yasin tor lastreh epon doannah tahlilan akadhi sorat sorat penteng dhalem al qoran. Apa'an se ekamaksod, antara epon badha Al fatihah, Triqul jaruah, Sorat Al baqorah 5 ayat se pertama ban 5 ayat se terakher sareng bacaan bacaan laennah.


Areh Rajenah Umat Islam edhunyah araya aghi tellasen Rajeh alias Idul Fitri. E taon Dhuebuh tello lekor tellasen teppak ka bulen April biasanah tradisinah pas asilaturrahmi ka tatanggeh, teretan semak otabe taretan jeu. Bedeh se mudik ka jeunah bedhe se mudik ghun lemak tengkaan. Oreng islam se lamareh poasah sabulen bhenteng pas eraya aghi moso tellasen rajeh. Monyinah takbir dar ngajendar mon malem telassen sajen marammih kabedheen. E areh telassennah ghi paghi samarenah abhejeng sobbhu ren goreng se muslim pas maskat ka masjid abhejeng berjamaah sholat ied biasanah ejelen pas seppeh sakalengadek parkarah e Indonesia khususseh ka benyakan oreng islammah dheddih benyak se abejheng ied berjamaah emasjid. Kabiasaan se laennah oreng islam pas ngakan bhereng marenah toron dheri masjid se etros aghi alengleng silaturahmi nyoon saporanah dhek tetangghenah otabeh ka keluarganah.


jheman satiyah kabbhi bisa e lakonih e roma. Salah sittongah ajhuelen kakanan. Mon lambhe' oreng ajhuelen kakanan kodhu andik toko otabeh nyewa  kennengan. Satiyan maskeh ajhuelen ning roma, bisah ce' pajunah. Salah sitoong caranah aroah a daftar ning Gofood. Gofood riyah aplikasi se bisah aghebey jhuelen kakanan se tak parloh toko. Cara daftar toko ning gofod gempang. caranah download aplikasi Gobiz gelluh. Mareh donwload pas esseh data se epentah ben ngesse;en data informasi apah se ekajhuelleh ning gofood. Samarenah e yesse'en kabhi pas nantos bede se a verifikasi data. Mareh verivikasi pas aktivasi akun se e daftar aghi. Mon la aktivasi pas esseh informasi toko engak, pokol berempah mukka', daftar menu moso fotonah.


Manorot kasehadan oreng se ngedingaghin musik jareya ghaduwan frekuensi otak se lebbhi tajhem, napah pole jareya musik klasik. Musik klasik bisa sampeyan merenge dhari alat musik tradisional akadhi keroncong otaba alat musik karawitan. Alat musik paneka biasannah ghaduwan iringan se ngalon alon ban sakerannah biasannah ghaduwan cere khas. Keroncongan jareya bisa etemmoen neng daerah Jhaba tengah otaba Jogjakarta tape melanah karawitan jareya bisa e temmoen neng Jhaba Temor otaba Jhaba Bara' jughan bisa. Padannah sareng musik karawitan manabi neng Jhaba Bara' lebbhi ka semmoh ka sundaan jaruah ban lebbhi amaen ka Soleng e tembheng Balungan. Kita saharossah kodhu ngajhaga kabadhaan alat musik paneka sopajha bisa daddhi pangaterrosan bhangsa.


Are’ areya asalla dari Madhura. Biyasana ekennal bi’ bannya’ oreng reya ghun ekaghabay carok. Nyatana sateya banne parkara caro’ malolo oreng se bisa ngangghuya are’. Are’ mon ghi’ jhamanna Soeharto, epadhaddhi pangare’en rebbha otaba tamennan se laen. Gharabhanna kerres reya padana bulan se calanno’. Bulan se kalowar la dapa’ sapolo are. Neng Madhura are’ reya lakar andi’ tojjhuwan bang-sebang ban bannya’ macem ghunana. Bada se lakar andi’en oreng caro’. Bada se ghun ghabay pangare’en rebbha neng taneyanna. Neng Madhura bannya’ keya oreng se ngobu otaba andi’ are’ se apajhang neng romana. Polana bannya’ oreng ngoca’ keya, jha’ reng Madhura reya orengnga ko-angko. Bannya’ oreng dari lowar ngangghep dayya. Pada bi’ reng Madhurana keya. Kadhang senga’ jiya ekaate. Monla ekaate, pas lakar ngako angko neng lowaran. Areya bisa dhaddhi pangarteyan se sala mon eterrosaghi. Ta’ bisa lakar eghabay pandhuman kaangghuy oreng Madhurana dhibi’. Are’ reya la bada abit paleng, sabellun oreng Madhura ngangghuy. Jhat lakar bada todi’ tajhem padana bulan sabit jiya.


Nanem wa` buwaan bede se alami ben buatan. langsung bhai engko` ajellasaghi cara nanem pao lebat cangkokan. Pertama, peleh bibit pao cangkokan se unggul. Salah settongnga nengghu dari barna ben bhungkana. Kaduwe` persiapan lokasi ben lahan tanam. Meleh lokasi ben lahan tanam utaman tanah se subur ben gembur. Katello`, langsung tanem paona. Selanjutta ye perhatikan pemeliharaan ben perawatanna pao. Kalema` ye jhe` loppa masalah panyiangan ben pembumbunan. Panyiangan biasana elakone saminggu sakale. Se terakhir ye ruwa aberri` pupuk organik ben anorganik, enga` pupuk kandang bhan 2 bulan sakale, ben pupuk urea bakto 4 bulan kaduwe` pas TSP 4 bulan terakhir.


Satiyah riyah benyak kakanan ben jejen kemasan se siap saji. Siap saji artenah ghun perlo sakonik pengolahan, kakanan la bisa ekakan. Contonah steak kemasan se kareh eanga'in ning microwave otabe e sangrai sakejje' ning teflon la bisa e kakan. Kakanan siap saji riyah sanyatanah praktis ben ghempang ebellih edimma bein. Ning minimarket engak Alfamart otabe Indomaret pagghun bede kakanan siap saji. Maske ghempang ekakan, karek e ghuring otabe eanga'in kakanan siap saji riyah tak pateh sehat mon ekakan ben areh. Kandungan natriummah tenggih sarah. Contonah bein Mie Instan, kandungan natriummah 860 gram, padahal asupan normal oreng rajeh ning angka 2.000 mg sampe' 2.400 mg.


Bannya` model kakanan anyar sateya se asalla benni dari Indonesia, tape dari luar negeri. Ma` bisa ekoca` kakanan modern ye? Padahal kan kodhuna pade bhai, e naghara asalla kan ye pajhet ngakan jeriya dari lambe`. Modern se e maksod ye kakanan anyar se maso` ka dalem negeri. Bannya` macemma mun e Indonesia. Salah settongnga restoran Hoka-Hoka Bento. Dari bahasana la jelas mun kakanan riya aslina dari Jepang. Penyajianna kiya ngangghuy sumpit, ben model laukna ye enga` khassa Jepang. Nase`na ye nase` se paleng lembu` ben kemasan se e angghuy ye kotak ngakan ala Jepang, pera` settong se penting ye ruwa soal rasa. Rasa pangghun rasa eberra oreng Indonesia.


Benyak oreng sengkah ngakan lanas polanah mun ngakan ampo agheressah ghetel neng colok. Soonghunah bedeh caranah ngombik lanas makle berseh ben lok ghetel. Settong, kombi cetakkah lanas sebedeh durinah bernah biruh jiah. Kedue Kombi kolek-eng lanas sampe e ketella matanah lanas. Ketello, berrik buje neng deghingngah lanas makle ghetta sebedeh bisa elang. Keempa. kombik laonan begien degingah sebedeh engak ta-matanah kelaben cara nganghuy todik setajem ben e kerrak sekot mereng. Kelemak, togel deddhi due pas kerrak begien tenganah seabek kandhel degingah jiah. Mun la mareh kabbhi bisa kerrak kelaben cara seekasokan. Engak jiah caranah mun ngombik-ah lanas makle lok getel mun e kakan.


Setiyah aplikasi se naberaghi layanan kaangghuy kengeng  ngobenge dha'erran otabe enoman online bedeh duek se paleng terkenal ariyah grabfood sareng gofood. Selaen duek  nekah, bedeh aplikasi anyar seng metaberagih layanan deiyeh jughan ariyah Shopeefood. Tapeh, amargeh shopeefood riyah aplikasi anyar gitak pateh bennyak berung se kerjasama bereng shopefood. Padaha manabi pessen kakanan ben enoman ngangghuy shopeefood sereng olle potongan argeh deddhi lebbi ngode. Ablenjeh degghik bennyak olle potongan argeh, apapole mon majerrah ngangghuy shopeepay. Shopeepay riyah pesse se bedeh neng akun shopee andik'en oreng dibik. Mayuh setiyah, mon terro pessen kakanan lebet shopeefood ben majer ngangghuy shopeepay makle okle kakanan nyaman ben argeh se ngodeh.


Dhing alako neng kantor, ya ba' aba'an rowa kodhu paseyap dari pekkeranna ban bhadhanna. Polana sepat kantor ajiya pagghun bannya' cetak se noro' alako. Bada keya se lakona reng bhareng tape atokar polana ta' pada pekkeranna. Dhaddhi monla atokar dayya, pas dhaddhi jhuba'en. Monla jhuba', lagghuna ta' saleng sapa padana oreng se ta' perna kennal. Tape maske senga' jiya, kadhang ghun angen lebat dayya rowa. Polana neng man dimman ajiya, pagghun bada bhai kadhaddhiya se ta' bisa esangka sangka kaada'. Nyamana lako neng bannya'en oreng ban areng bhareng ya kodhu pakompak maske kodhu bada se sake' dari kabada'an senga' jiya. Sake' mesalla polana ta' setuju ka oca'en cetak settongnga ban cetak se laen.


Bueh sabuh keccek riyah tretannah sabuh biasa, keng bentuk'en lebbi kennek ben bernah kolek'en mon le mateng mera mengkilap. Biginah sabuh riyah semmo rajeh. Rassanah sabuh keccek riyah mon le mateng manes, lok kala nyaman bik sabuh biasa. Sabuh keccek riyah esebbhut jughan sabuh jebeh. Biasanah bungkanah sabuh riyah egebey taneman hias bik reng-oreng neng pager romanah. Mayuh cah-kancah jek loppaen kodhu nyobaen rassanah ngakan sabuh riyah, makle taoh ben lok penassaran. Ngakan sabuh riyah jughan andik manfaat ariyah tambenah penyakek kaden dere teggih, kolesterol ben mencret. Ngakan sabuh riyah andik gizin akaden zat besseh se bisa gebey tambeh oreng anemia otabe korang dereh.


Bhako entar ka Malang kaula nekah alenjhalan kedhibi' neng dhissah. Mangkat nompak seppor saketar pokol satengah petto' ghun dephak e dhissah saketar pokol setengah sanga'an ruah. Kaula lajuh entar ka mall neng daerah Gajayana ruah ba aleng leng kottah Malang, neng Malang aula coman a bendeh pesse tok lok bengibeh paapah amargha lakar terro a jhalannah ka dhibi' ban pole terro a leng leng ruah neng Malang. Dhepak malang entar ka Mie gacoan ban tak loppa le melleh kakanan khas kottah Malang napah pole mon benne kripik Apel malang sareng kripik we' buwe'en laennah. kaula neka melle neng joglo aregghe saketar 32 per dus sah, jyah la lengkap sareng pan apannah ban ana berna buwennah. Sasoai seh manorot kulah reggeh sa jyah, napah pole Malang ka' dhinto bannyak sarah UMKM mah ban bannyak pengunjung tor wisatawannah. Sareng lok kalep kaula ngobangi Strudel Malang. Lajuh nekah kaula mole pokol settong seang ban dhepak Sorbhaja saketar satengah empa'.


E Bhakto kulah ghik kennek, Ebhu neka toman agessa ban acareta melannah lamba' jareya badha settong kyaeh rajeh se terkenal neng polo Madhura ban jareya e subbhut jughan sareng wali Allah. Asma epon Mun tak Laen ban benne engghi ka'dhinto Syekh Khona Muhammad Kholil bin Abdul Latif. Sala settong wali Allah tor kyaeh rajeh se daddhi paradhabannah oreng Madhura tarotamannah Kottah Bhangkalan. Dhabunah badah oreng se ngondang beliau neka a tahlil neng romannah, namong sareng kyaeh Keng e mecaaghin kalimat Lailahaillallah. Padaha se ghaduwan hajad jareya ampon la Melli sapeh 2 ghebey ngondang kyaeh. Namong kretekkah ateh kyaeh dele Sampek adhabu jek tuan Roma nek Lok ikhlas Mun Keng ebecah settong Bein ban sakejji'. Lajuh kyaeh morkah ban noles settong kalemat neng dhalam kertas ban nyoro santrennah neka tembhang kertas jareya neng tembangan ban mendengar aghin sareng sapeh 2 neka. Akherrah tembhangan neka ancor Sarah Keng Coman tolesan dhari kyaeh.


Acaca soal kakanan cepet saji, engko' sala sittong oreng se senneng kakanan jiyah. Polana kakanan jiyah gempang eghebey ben arghenah lumayan terjangkau. Sala sittong kakanan ceppet saji se biasah e konsumsi engko' riyah mie instan. Biasanah mie nyaman ekakan e bektoh modem ojhen. Engko' biasanah senneng aghebey mie kowa pas ecampor sayuren plus telor. Ghelle' e bektoh ojhen derres, engko' langsung melleh mie sedap e bherung seddi'en roma. mie sedap se ebellih engko' rasa soto. Engko' senneng mie sedap rasa soto polanah akuwa ben bumbunah nyaman sarah. Deddih mon la mie mareh emassak ben ecampor bumbu se badha bi' engko' e tambeih cabbih, sayuren, ben tellor. Rassana mantep sarah ben sanget teppa' e nikmatih bhektoh jhen-ojhen.


Susu sala settong se becek kaangghuy kesehatan beden. E delem susu bedeh kandungan se e nyamain kalsium ben protein. Gunanah vitamin jiah kaangghuy mesehat dek ka tolang ben gigi makle lok dhulih kropos. Mun terro sehattah beden, sebecek nginum du gelas benarehnah. Nginum susu sesuai kelaben aturannah bisa meddhi kuat ben sehat. Bektoh sebecek kaangghuy nginum susu jiah pagi ben malem seghilok-eng tedung. Sepenting nginum susu riah kodhu istiqomah benarenah sopajeh e gheressah manfaattah dek ka beden seutama ghighi ben tolang. Susu Milky Moo benyak mengandung nutrisi kaangghuy kesehatan beden. Toreh sopajeh sehat reng-bereng nginum Milky Moo sareng keluarga e roma.


Tang pengalaman pertama negghu film neng bioskop jiah teppak negghu bhereng bik nak-kanak sekelas ben ghuruh bhasa Indonesia. Teppak jiah materinah soal noles ulasan. Marghenah nak-kanak jiah lebur akelenjer ben ghurunah lebur norotin katerroannah nak-kanak, tebhenah kami mangkat nompak bus mini teppak weekend. Kami mangkat deri Bhengkalan dek Sorbhaja. Bioskop'eh mele se bedeh neng Royal, ajiah XXI. FIlm se e tegghu ajiah film horor judulleh Annabelle 2. Engkok benne pecinta film horor tapeh lok berarti engkok takok. Engkok keng bejhik dek jumpscare-jumpscare se ngejjhitin deri film horor. Neng tang seddhik tang ghuruh bik tang kancah binek se negghuh sambih sem-mesem polanah lok takok ben lebur ngellek'in nak-kanak.


Ngejhelenaghi hobi kiah bisa dheddhih sala sitotng cara ghebey asosialisasi ben atemmoh rengoreng se andik hobi se padeh. Hal riah bisa ngebhento seseoreng ghebey meluasaghi jaringan ben otabeh koneksi ben olle kancah anyar. Lok cuma jiah, ngejhelenaghi hobi kiah bisa dheddhih sala sittong cara ghebey ningkataghi kreativitas ben imajinasinah seseoreng. Lebet ngelakonen kegiatan se nyennengin, seseoreng bisa lebbi ghempang ghebey akreasi ben ngembangaghi ide-ide anyar. Deri jiah maka ngejheleaghi hobi neng nga-tengnganah rutinitas ajiah hal se penting ghebey e lakonen male seseoreng bisa ngembangaghi abek eng dhibik ben ningkataghi kualitas odik eng. Hobi kiah bisa dheddhih sala sittong cara ghebey ngorangen stres.


Nengghu film se terro gratisa mun neng HP angghuy aplikasi telegram. Riya ye pengalamanna engko` ben bannya` oreng. Ye oreng kan lebbih senneng negghu apa bhai se gratisan etambhang majer bhan bulan ghebey langghanan. Tape film otabe sinetron paleng bannya` neng telegram riya ye Korea. Mun ba`na senneng ka film Korea, molae dari film kona ye bede, sampe` film se paleng anyar. Carana pertama unduh aplikasi telegram. Kaduwe toro`e langkah-langkah ghebey daftar akun, biasana angghuy nomer telpon. Mare daftar, ta` abit muncul kode pendaftaran. Teros otomatis langsung terhubung ka telegram. Telegram kiya bisa e angghuy kerem pesan ka kanca se bede e kontak HPna ba`na pas kateppa`an angghuy telegram kiya.


Bharang kene' seteya pada bada ghunana. Ban pole seteya jhaman la maju. Ta' senga' lamba' se ghi' aghantong ka kabada'an bharang se lakar la bada neng alam otaba neng alas. Seteya jhaman la aoba dari bharang se bisa etegghu' sampe' ta' bisa etegghu'. Bisa keya ghunana lakar eyangghuy dari jhau. Bada se lakar eyangghuy bi' oreng dari ghun negghu' remot otaba ejhelling dari tipi. Bada robot kene' se mamfaaddha etarema dokter neng masake' se maju. Robot ajiya anyama robot Nano. Robot se bisa mabaras otaba mabecce' sel se rosak, se bada neng dalem bhadhan. Robot Nano ghun epamaso' ka bhadhan dari okoran se kene' ce' kene'en. Nano ghun epajhalan bi' remot.


Kosan se bhaghus bada e Jl. Rajawali Gg. II Kecamatan Karang Dalem Kabupaten Sampang tape argha sewana larang sara bhan bulan. Kennengnganna nyaman bada AC-na ban ghenna' maso tv se raja. Jiddengnga bada e dalem tape keng ta' bau ka dalem kamar poko'en nyaman. Tape se bannya' nyewa biyasana dokter ban Anggota Dewan se pola nyare katennangan ma'le ta' rowet pekkeran marghana kalakowan se ngakan otek. engko' tao polana semma' maso tang roma ban se andi' reya tang tatanggha se dhaddhi pegawai BINAMARGA Kabupaten Sampang. Ya mon engko' ghun ngala' edingan tape mon dhddhi anggota Dewan ghu'-lagghu' pada terro nyareya kosan se enga' jiya ma'le ta' rowet mon andi' kalakowan se rowet.


Grab aropaaghi sala settong aplikasi onlen se nyeddiaagih mobel otabe spedamotor se bisa ngateragih oreng dek kennengan tojhuwen seng eketerro. Grab riyah akadih taksi onlen. Jheman semangken deddhi tak perlo repot mon entarrah dek-mankamman, bisa nyewa pessen grab riyah, akaden grab mobel se bisa e tumpak'in empak sampe ennem oreng. Pessen grab riyah senyatanah lok jeuh bidheh bik naek len otabe kol. Numpak grab mobel kyah lebbih nyaman polanah mobellah berseh ben nyaman, mobel se sereng eangghuy kaden avanza, brio, xenia ben laennah. Supirrah kiyah nyaman ngater penumpang bik beccek. Deddhinah mon ca-kancah entar ngelencer keng lok nyambih mobel dibik bisa sewa pessen grab mobel riyah.


Neng bertana Detikfood bada se anyama tokang dhaghing. Lakona tokang dhaghing lakarla cora' epandheng dhammang. Ta' taona lako areya, kake kodhu tao cem-macemma dhaghing. Molae dari dhaghing se bhagus ban se jhuba'. Mon aghabaya dhaghing apa'a bhai, tokang dhaghing areya kodhu tao apa se bhakal ebaghi ka reng se melle. Jha' sampe' lopot maghi dhaghing. Tako' se melle bisa ta' abali pole. Bisa keya elaporaghi ka plisi polana arassa ekal-takale bi' reng se ajhuwal. Banne ghun jiya, tokang dhaghing kodhu tao carana ngerra' dhaghing se ganteng ban se nyaman dhingla ejhellingaghi neng lestoran. Koca'en Payscal, neng taon 2014, tokang dhaghing areya egaji ra-kera empa' seket juta sataon. Ta'la nyaman. Lakona ghun ra'-ngerrak.


Ghelle' engko' so tang binih amassa' reng bhereng e dhepor ra kerah pokol 6. Kita nyoba' aghebey sala sittong kakananan khas madureh "nase' jhegung". Nyamanah beih nase' jhegung, deddih kita aghebey kakanan riyah ngangguy camporan bherres pote ben jhegung. Makle lebbi mantep, jhegungah lebbhi bennya' katembheng bherres potenah. Bherres ben jhegung ebecco pas massa' ka magic com makle ceppet massak. Sambih nantos, nase' jhegung massak, tang binih aghuring jhuko' kenduy ben tempe ghebey campornah nase' jhegung. Engko' abentoh ngettok kacang lanjheng (oto'), cambe lanjhen, ben marrot nyior se towah. Ta' loppah kita aghebey cengi acan kiyah. Samarenah nase' jhegung massa', sabe' ka pereng pas campor so juko' , cengi, ben sayur se la e siap aghi. Engko' so tang binih dhujen Sarah ka nase' jhegung riyah, salaen rassanah nyaman terros bhegus ghebey kasehaten.


Nanem padi paleng cocok ye mun kennenganna raja ben tanahna cocok. Bede carana ye ruwa pertama nyiapaghi media tanam. Salah settongnga dalem meleh tanah ye ruwa kodhu pasteaghi mun bebas dari gulma ben hama. Pas tengghu ghellu sabellunna duwe` minggu molae bakto nanemma. Kaduwe` meleh bhibhit se teppa`. Carana nyoba beggha ka aeng. Mun 90% bhagus tombuna, berarti ye peleh bhibhit jeriya. Katello` siapaghi persemaian padi alias aberri` pupuk. kaempa` molae nanem padi, pas marena aromat re saare. Nengghu jhe` beremma. Tako` bede pa apa pas dalem prosessa tombuh. Selanjutta persiapan mun misalla bede hama jhe` pate`e ben saromben. Misalla tekos, jhe` pate`e ben saromben, misalla e obbhar. Mun ngobbhar keban biasana ampo lebbih bannya` tekos se dateng arosak padi jeriya. terakhir siaplah e panen.


Mesin cuci portabel merek mito riyah bisah kiyah e angghuy ghebey nyassa bet serbet se bedeh ning depor, otabeh gebey nyassa kodung. Mesin cuci riyah tak pateh berisik ben bisah nyassah ceppet. Sekaleh nyassah, mesin cuci riyah parloh sekitar 4 liter aing. Mesin cuci riyah ning begien pengering angguny dheri bahan alumunium se anti karat. Dhedih maskeh angghuy alumunium ben lakoh e capok aing maloloh tapeh tak kerah karadhen. Makle aman kiyah, mesin cuci riyah andik fitur pemutus sekring listrik mon misaalah bedeh se eror dheri mesin cuci riyah tak sampeh kejadian kebakaran polanah konsleting listrik. Mesin cuci riyah kiyah e lengkapin moso top load ben mesin pembuangan ka bebe dhedih aing kotor tak campor moso aing bherse polanah saluran pembunganah laen.


Mon len-jhelen neng Jalan Tunjungan jeh lok afdol mon keng alen-jhelen tok. Neng dissah bedeh sittong kafe nyamanah Toko Kopi Padma. Kafenah ghilok abit se mukkak. Tapeh kennengah genteng ben pewe. Suasananah nyaman ghebey entar cak-ngocak bik oreng otabeh bik bhekal. Kakanannah nyaman. Arghenah lok pateh terjangkau ghebey pelajar tapeh mon nyeling suasana ben lokasi se neng kennengan turisme kadik Jalan Tunjungan, ben desain kafenah se akadik kafe menengah-attas, arghe sejiah lok pateh larang alias standar bhein. Mood'eh tenang ben lok ruwet. Bedeh bennyak bagien neng delem kafe. Bisa mele tojuk outdoor, indoor, otabeh semi outdoor tergantung suasana kadik apah se ekaterroen.


Polanah kalakoan la benyak e paghempang moso mesin, ajieh tapeh tak maghebey oreng satiyah lebbi produktif dheri pada oreng lambhek. Padeh bhein senyatanah. Se malaen ghun mon jheman lambek oreng binik tak sempat alakoh polanah klakoan roma la benyak sarah. Satiyah benyak reng binik se labisah alakoh polanah e bhentoh benyak mesin ben robot, la benyak andik bektoh istirahat polanah kalakoan roma dhulih mareh. Jheman pagghun terros berkembang, robot ben mesin-mesin riyah pagghun teros bedeh se anyar ben se lebbi maghempang. Mon pessenah bedeh ghebey melleh ben aberik manfaat ka se andik adhek salanah mon angghuy mesin-mesin riyah ghebey maghempang odik.


Robot Forex ajiah program, sittong kode, e toles adhesar sittong strategi trading. Ngangghuy sinyal teknikal ghebey mukkak order trading, sementara trader tedung nyeddeh. Bergantung dek indikator tertentu ben pengaturen dhesar, program riah bisa ngebhentoh kinerjanah trader otabeh bisa e angghuy ghebey trading secara otomatis. Robot riah bisa e angghuy secara sebegie otabeh ghebey trading secara otomatis. Keduek opsi jiah andik keuntungan masing masing. Robot se penter bisa nganalisa pola pasar ben kemungkinan melik trend, ngebecah sinyal ben indikator tertentu, beberempah trader mele ghebey ngebebanaghi kabbhi proses trading dek delem kode komputer bik pengaturen khusus make beberempah trader lebbi seneng ghebey ngalak begien delem proses trading.


Isa lolos kuliah taon riah. Ajiah akuliah neng sala sittong universitas negeri neng Sorbhaja, ben lulus bik predikat olle pujian marghenah keng lulus 3,5 taon deri standar 4 taon lulus. Selaen jiah, teppak wisuda ajiah olle gelar cumlaude marghenah IPK nah lebbi deri 3,5. Isa semarenah lulus langsung adaftar dek bennyak perusahaan neng Jakarta. Isa ngelamar dek parak atosen perusahaan ben ngarep bisa e teremah neng sala sittongah. Bik pengalaman magang se minim, Isa ghik semmoh nge down marghenah ajiah kebeter lok andik bennyak pengalaman neng lapangan lakoh. Tapeh ternyata Isa bisa alakoh neng sittong perusahaan multinasional neng Jakarta Pusat.


Tujuannah ceretah ceretah e delem Qor'an ajiah bennyak. Sala sittongah ghebey netetpaghi jhek Nabi Muhammad SAW ongghuen neremah wahyu deri Allah benner deri reng oreng ahlinah ketab akadik Yahudi ben Nasrani. Ceretah ceretah e delem Qor'an dheddhih bhukteh kenabian (mukjizat) polanah lok kerah mungkin Rasulullah SAW se nabi akher jheman bisa nyeretaaghi ceretah ceretah umat lambenah ben ceretah se detengah mon benne olle wahyu deri Allah SWT.Selaen jiah dheddhih hiburen kegalauan atenah baginda Rasul SAW ben neguhaghi jiwanah e delem ngembhen risalah dakwah, polanah bhi nabbhi seghilok eng kiah ngalamen fenomena odik se padeh. Mon le taoh kisah nah para nabbhi bik kaummah maka mereka bisa nemmonen roh anyar.


Manabi ka arah Suramadu, reng oreng pasti lok aseng pole sareng Bharung Makan Pak Su'ed. Bharung bebek se ampon kasohor sareng reggeh bhanteng sarah coman 10 ebuh reng oreng bisa kenynyang. Samangken, reng oreng padha bisa nekmat aghin ngakan neng bharung Pak Su'ed tanpa ribet ngantri pole. Carannah ghampang cakancah sadhajah, manabih sampeyan terro ngobangeh tanpa adhantos otabah ngantri tinggal nga WA admin se badha e ka'issah. Napah nyamannah ? Se pertamah, sampeyan lok parlo abit ngantri neng kennengah. Se kaduwa', praktis deiyeh neh. Daddhinnah segalannah e paghampang bisaos. Lastarennah dha' neka, sampeyan tinggal mele e kala'ah dhibi' neng kennengah otabah ngangghuy jasa kurir. Manabih ngagghuy jasa kurir biasanah ongkirrah neka 10 ebhuen khosos daerah Bangkalan kottah.


Jheman semangken riyah kabbhi serba digital ben moderm, mangkanah oreng se andik bakat desain kaden neng corel draw ben adobe photoshop  riyah bisa mukkak jasa usaha desain. Macemmah jasa usaha desain kiyah bennyak, bedeh usaha foto, desain poster, gebey materi presestasi ben selainnah. Usaha deiyeh riyah bisa ekelakoh kedibik'en ben elakone deri roma. Usaha deiyeh riyah hasellah pessenah deri bennyak diddhik'en se messen jasa jiyah. Mon seareh bisa ngelakone duek sampe tellok desain ben rah-kerah argeh desain jiyah 20000 ebuh per desain, sebulen pessenah pasteh cokop bennyak. Apapole mon hasel desain jiyah genteng ben prosessah cepet, pasteh degghik bennyak oreng se langghenan messen.


Atareh salah settong kalakowan se sennengeh oreng binek. Tareh riyah ngegerakagih bhedhen se bedeh musik otabe laghunah. Tareh bedeh duek macem tareh tradisional ben tareh modern. Jheman setiyah bedeneh internet, bennyak oreng se senneng dek Korea termasuk tariannah. Mangkanah deri jiyah pas bennyak oreng neroagih tarian artis korea. Grup musik seng sereng e teroh tariannah jiyah bedeh Blackpink, BTS ben Exo. Selaen jiyah, bedenah aplikasi tiktok pole agebey oreng sereng neroagih tarian se pas epasang neng akun tiktok. Atareh lakar bisa mengelang stress apapole mon musik ben laghunah nyaman. Selaen jiyah, atareh bisa egebey olahraga se mekeluar keringet, deddhi mon atareh bisa olle senneng ben olle sehat kiyah.


Manabi panjennengan la oneng metode pertama dhari panolesan buku novel salanjuddeh sampeyan ajher metode Ka duwa' nyamannah noles konsep. Se pertama, tantoaghin jadwal nolessah, tantoen ghambaran novel ka' dhinto kadhinapah, teros abadhi panolesan dialog se realistis, Lajuh toles konsep awal.Madaddhi Kabiasaan daddhi settong hobi se elakoneh re saare lakar mlarat napah pole rassah konsisten neka se maghabay mlarat. Nah, ghabay panjennengan se ghaduwan hobi noles otaba maca buku toreh kita ajher pole ghabay metode salanjuddeh. Manabi panjennengan la oneng metode pertama dhari panolesan buku novel salanjuddeh sampeyan ajher metode Ka duwa' nyamannah noles konsep. Se pertama, tantoaghin jadwal nolessah, tantoen ghambaran novel ka' dhinto kadhinapah, teros abadhi panolesan dialog se realistis, Lajuh toles konsep awal. Lakar manabi benne hobi paapah nekah arassah mlarat, namong manabi la ampon Tresna sareng hobinnah ka'dhinto, sadhajannah bisa e kalakoh cepet ban hasel se maksimal.


Pulau Medhureh ajiah sala sittong destinasi wisata se andik bennyak wisata tersembunyi. Make lok pateh populer e kalangan wisatawan, keng kennengan-kennengan ajiah andik keunikan ben keindahan dhibik se bisa e nikmatin bik pengunjung. Sala sittong kennengan wisata tersembunyi se menarik ghebey e detengin e Pulau Medhureh ajiah Pantai Paseban. Pantai riah bedeh neng kecamaten Sapudi, Kabupaten Pamekasan ben ghilok tentoh bennyak e taoen bik wisatawan. Keng keindahan pantai Paseban riah lok kala bik tai-pantai laen e pulau Medhureh. paser potenah se lembuk ben aeng tasek eng se bherse bisa manjaen matanah pengunjung. Selaen jiah, pantai riah kiah andik pemandangan mata areh tenggelam se cek raddhinah se bisa e jheling pengunjung.


a careta jhagung guring tenyata lakonnah neka sarah gellun. Keng oreng lok padha senneng ka camelan ryah. paleng se senneng ghi se wa tuah ruah. Jhagung guring neka lakonnah sarah ban nyeksa. kammah se ngela'ah jhagung sa are samalem, kemmah se nyemmor ban ngeluy jemmoran jhagung, kammah se ghi' nguringah, kemmah se ghi' ngalappaen, kemmah se ghi' mungkos ban nembhang. Pokok'eng sarah gellun lakonnah, ban pole juellah semmoh larang, sekilo bisa ghen 40 ebuh kamma'ah ? angoan ngebey ladrang bein, pendek bisa e kakan sadhajanah usia. sala rangngo' ban lok maghabay gigih potong amargha kalia'an, ban rassannah bisa manes, accen, pokok eng sasoai aghin sareng salera.


Serah se ghaduwan hobi a rennang? Ternyata a rennang neka bannyak Sarah manfaattah ghabay kasehadan tarotamah. Napah pole ghabay nak kanak e masa pertumbuhan sangat bagus ka kasehadan tolang ban mabisa metengghi. Dalam settong studi, bhagi Reng lakek a rennang nekah bisa ma bhanto makuat otot ban ngabangun daya tahan tubuh kalangan manengkataghin to'ot Trisep bhagi Reng lakek Korang lebbhi sampe' 25%. Pan saponapan manfaatdeh a rennang ghabay kasehadan antara Laen engghi Paneka : Bisa maghabay penengghi badhan, ghabay kasehadan jantung ban paru, bisa daddhi mabangun otot otaba massa, Ngendaliaghin stress, Ngatasaghin insomnia, sareng daddhi jhalan program diet. Pokok bannyak manfaatdeh, napah pole aneka sala settong olahraga sonnah rosul. Daddhi boleh sampeyan se terro arennangah ban a pola hidup sehat ?


Bede cara ghebey hemat mon terro negghu film. Cara se sittong, jhek negguh ning bioskop, tapeh cokop ning netflix otabeh aplikasi engak Viu. Adaftar bulenan netflix riyah bisah ghebey hemat dheripada lakoh nengguh ning Bioskop. Se kaduwek, mon ghik terro negguh ning Bioskop, nyareh promo tiket otabeh nyareh biskop se sppeh. Biasanah bioskop se seppeh riyah argeh tiket lebbi mode dheri bioskop se rammih se bede ning ngak-tengaan kottah. Se katellok, nyareh film se la tak pateh rammih pole, dhedih ghempang mon nyareah tiket, tak kerah katadeen. Se ka empak, entar ka bioskop moso tabuk kenyang, makle tak osa a jhejen. Ning Bisokop biasanah ajhuelen snack ben minuman se bisah e kakan bekto film e putar. Mon mangkat moso tabuk kenyang, matah tak kerah lapar pole se terro a jhejenanh kakanan. Snack se e jhuel ning Bioskop riyah larang arghenah.


Sejjhek sinta kulianah lulus, sintah benyak bekto senggang. Biasanah sinta alakoh part time neng restoran. Satiyah mumpung libor, sinta pas nengghuh siaran demo a massak dheri chef devina hermawan. Ning tontonan jiyah, sinta ajhelling bede sepaket todik se arghenah sampe empak polo duwe' jutah. Sala sittong todik se argenah larang nyamanah Wusthof Amici 1814 8” Limited Edition. Todik riyah e ghebey langsung ning Jerman moso pengrajin todik se la ahli aghebey Wusthof. Sinta terro andik sala sittong dheri todik koleksinah chef devina. Makle katerro'nah tekka hajet, Sinta pas aghebey rencana tabungan ghebey melleh set todik jeriyah. Sinta rencana nyareh lakoh nin ghotel bintang 5 makle olle gheji se rajeh.


Mon pelajheren olahraga neng sekolah lambek sereng esoro praktek roll belakang (roll budih). Roll  budih riyah ngegulingagih bhedhen dek budih, gerakan riyah salah settong deri macemmah senam lantai. Caranah roll budih riyah, pertama siapagih matras sopaje lok sakek bhedhennah. Terros bhedhen nengkok, lutut rapet ben tumit abek jinjit. Slanjuttah kepala nonduk ben dagu nyeddhing dek dedeh. Slanjuttah dorong sokoh dek budih sampek bhedhen norok dek aguling dek budih. Teppak punggung belekang nyeddhing matras pas sabek tanang se mareh ketekok neng seddhik'en kopeng. Slanjuttah angkak ben dorong sokoh ngelebeteh attasah kepala. Mon mareh aguling pas nengkong pole kaden posisi awal. Meskeh gerakan roll budih riyah abek sossa, keng gerakan riyah bisa ngelateh kakowatan otot bhedhen.


Mon Kamil alakoh dheddhih pelayan, Arisa alakoh dheddhih kokinah. Mereka alakoh neng kennengan se padeh. Arisa mangkat pokol setenga 7 dek kennengan lakonah polanah kos-kosseh lebbi semmak deripada romanah Kamil. Arisa sabbhen mangkat nompak bus kottah ben toron pas neng adek eng kennengan lakonah. Sabbhen ayap-siap, Arisa masteaghi jhek sabbhen lagghu han-bahan neng depor ghennak ben cokop. Bhen areh Arisa bisa amassak pan-berempah kaleh ghebey nyiapaghi kakanan anyar se khas se e beghi dek konsumennah resto. Arisa lakar bik lambek lebur a sak-massak. Cita-citanah bit lambek dheddhih koki. Sang bedeh lowongan neng resto jiah, Arisa lok pakek ba-bi-bu langsung alamar.


Tojhhuennah apede jiah se paleng utama ghebey ngejegeh kesehaten. Selaen jiah, tojjhunah se laen jiah sejhelen bik manfaatteh, ajiah ghebey nguataghi bhedhen, ngatur pernapasan, sampe ngebhento ningkataghi daya tahan abek. Tojjhunah apede ghebey setiap oreng ajiah tentonah en laen. Bedeh oreng se andik tojhhuen apede ghebey noronaghi berrek bhedhen, ngebentuk otot, ghebey kompetisi, sampe sekadar ngejegeh kesehaten. Tojjhunah apede jiah bisa e kelompokaghi dek beberempah kategori. Pertama jiah apede ghebey rehabilitas, e angghuy ghebey mabeccek keadaan bhedhennah oreng. Apede ghebey prestasi, apede riah e angghuy delem kejuaraan ben lomba. Selanjutteh apede ghebey pendidikan, pede riah e angghuy delem kurikulummah pendidikan.


Samangken tarian daerah neka ampon lok pajuh pole ban tak Toman kaula nengale nak kanak ngodeh nari tarian tradisional. Jarang sarah manabi nak kanak ngodeh samangken a ghun taoh la ampa tari tarian nah asallah dhibik. Kabannya'an samangken la dhujen a nari barat ruah ban ngoladih neng media sosial jyah. Melannah dhari jareya e arep aghinnah sadhajana masyarakat tarotama epon ka generasi ngodeh samangken se Korang oneng tarian daerah nah dhibik. Kabadhaan tari tradisional akadhi Tari Muang sangkal se asallah dhari Madhura,  jareya salarassah bisa ngennalaghin ka sadhajana melana Indonesia ryah aneka ragham budhaja, bahasa tor adhat istiadat ban tak kalep neka lagguh daerah ka'dhinto. Kulah ngarebbeh, ghe' mogeh  neng sadhajana nak kanak ngodeh bisa ajher  tarian tradisional sopaja lok elang ban e akkoen neghara laen.


Roma adhatdeh reng Madhura se anyamah taneyan Lanjhang jareya keng coman badha neng settong labhang bein loh. Tape se ngesseen neng dhalemmah neka badha pan saponapan kepala kaloargha. Daddhi kadhinapah carannah ereka jyah jeh loh, mak bisa akor ban aman damai tentrem sataretanan. Ghi manabi atokar la paste badha, namong hal jareya jarang sarah manabi atokar rajeh reng Madhura jyah dhalam settong roma ban pole jareya taneyan lanjhang. Biasannah ghi, manabi labhangah ka'dhinto badha okerannah se biasa ebernaen sareng bharna merah otaba ijo se daddhi lambang akor ban kasetiaan. Daddhi kadhinapah ? Lok terro onengah dhingghal neng Taneyan lanjhang roma adhat reng Madhura ?.


Mon ghi' kene', engko' segghut acaka bi' tang emma' marghana en-maenan. Biyasana bhan bakto se lakar tada' lakona, tang emma' negghu gembot. Gembot ajiya bada bannya' en-maenna. Tang emma' arowa senneng amaen gembot se maenna arowa ghun nyoson bhata. Bhatana kodhu esoson rata ban salpa' ka kennengnganna. Mon sampe' dapa' ka attas bhatana, arowa bisa kala ban emolae pole dari ada. Engko' kadhang nantos emma' kalana se terro maena. Tang emma' ta' enda' kala. Maske la kala li-baliyan, gembot jiya pagghun ta' ebaghi polana koca'en lebur. Ban pole ma'le maelang lesso bakto alako ajhuwwal jhuko'. Engko' kadhang sampe' ngamok mon tang emma' ta' enda' eghante.


Nuget se e bellih reni riyah se kenik ghellun, takok tak mabik can reni. Reni melleh beberapa minuman kiyah se bisah e sabhek ning dhelem kulkas makle kulkasseh tak pateh kosong sarah. Reni melleh benyak minuman, samarenah melleh pas e pamasok moso reni ka kulkas se bedeh. Reni pas entar ka depor kosan se biasah e angghuy nak-kanak se laen kiyah geheby masak ben aghuring nuget. Reni nginjhem magicom penanak nasi ka kancanah. Kancanah se atanak nasek polanah andik penanak nasi pas reni se a ghuring nuget ghebey e kakan bhereng. Reni ben kancanah aghebey mie kuah kiyah makle bedeh jhukok se alen. Mienah e tabhein sosis ben bakso masok sayur engak wortel ben sawi.


Benyak pelean hotel ben penginapan se cocok moso pessenah turis ben wisatawan. Bede penginapan se larang tapeh aberrik fasilitas se benyak, tape bede kiya penginapan se arghena mode maske fasilitas sabedenah. Penginapan ben hotel se mode riyah ce' abentonah ka wisatawan se andik budget ghun sakunik. Polanah budget ghebey penginapan riyah biasanah dhedhi se paleng rajeh, dhedhi bedenah penginapan se mode riyah che' ngontongah ka wisatawan. Argeh penginapan mode riyah benyak fariasinah, bede se kisaran 50 ebuh samalem sampe250 ebuh samalem. selaen nyareh penginapan mode, wisatawan biasanah ngakalaghi makle minim budget riyah moso sakamar kaduweh otabeh katelloh. Bede kiyah se entar ka penginapan kapsul, se ghun aberrik fasilitas ghebey tedung.


Polanah meronggih riyah mon bik oreng Medhureh ekakan gebey gengan, mangkanah neng dinnak riyah bennyak bungkanah meronggih. Cara nanem bungkanah meronggih riyah gempang, cokop setek batang meronggih terros tancepagih pole neng tanah ben berrik pupuk. Meronggih riyah andik bungkah se teggih mon teros odik tak toman ekettok. Meronggih riyah mon pertama kaleh etanem kodhu sereng eseram makle ramok'en tombu bhegus neng tanah, mon le sekeranah ramok jiyah le genteng neng tanah meronggih riyah kowat odik maggih tak eseram ben areh ben odik neng kennengan se tandus panas sekaleh. Margenah nanem meronggih riyah gempang deddhi lok perloh bentoh abit gebey arabet ben nanem meronggih riyah.


Oreng Madhura biyasana e bulan Sappar oreng Madhura biyasana aghabay tajhin abarna mera pote, otaba bhiru daun pote se saongghunna aropaaghi kaseddhiyan lantaran kompoyya nganjeng Nabi Muhammad sedha ban biyasana ta' olle le-melle. Tape, bhan 10 Muharram, jutaan oreng Islam Syiah otaba mazhab Syiah e sakabbhinna dhunnya mabada lalampa'an are Asyura e Kottha Karbala ban Najaf Irak. Parkara kasebbhut maso oreng Syiah elakone kaangghuy ngemotdhi wafatdhaa kompoyya Kanjeng Nabi Muhammad SAW, Sayyidina Hussein bin Ali bin Abi Thalib, dalem perrang Karbala tor nyalase ka makamma Sayyidina Husein kasebbhut. Neng upacara ngemotdhi ghella', bada se nyamana tradisi alokae aba' se ekennal kalaban sebbhudhan “Tathbir”. Biyasana pas kol-nokol dada, ngangghuy todi' se etale'e pas ecaccaaghi ka kole'en kantos ara-dara kabbhi.


Delem kongres teppak taon 1894 se e selenggaraaghi neng Paris, e penaddhek bik Komite Olimpiade Internasional (IOC) ben ibu kottah Yunani, Athena e pele dheddhih tuan roma olimpiade modern pertama taon 1896. Selanjutteh deri taon 1896 sampe setiah, sabbhen 4 taon sekalen Olimpiade Musim Panas mesteh e laksanaaghi kecuali taon toan teppak Perang Dunia II. Edisi khusus ghebey Olimpiade Musim Dingin jiah molaen e pabedeh deri taon 1924. Awallah Olimpiade Musim Dingin e laksanaaghi neng taon se padeh bik Olimpiade Musim Panas, keng sejak taon 1994 Olimpiade Musim Dingin e pabedeh sabbhen 4 taon sekaleh, bik selang bektoh 2 taon deri penyelenggaraan Olimpiade Musim Panas.


Toman oneng bunten napah bein kaparloan se e kaparlo sarah manabi daddhi chef ka'dhinto. Lah, daddhi chef neka kan lakonnah badha neng hotel otaba restoran rajeh, daddhinnah kodhu ghaduwan persiabhan sabelunnah a perrang neng dhalem dhapor. Se pertama neka, neat, se kadhuwa' rhang- bhareng se e kaparlo akadhi apron otabahca'en Madhurannah nek lemek ghabay klambi sopaja aman teppa' amassah, koccah nah chef jha' kalep amargha neka penteng jughan, ban sarong tangan. Saghala kabutoan neka la ampon e sediaen sareng perusahaan. Dddhinnah chef neka ampon la a seap neng budinnah dhapor. Lajuh a massak kakanan se parlo e kamassak, Chef jughan ghaduwan anak buah. Chef se badha neng dhapor biasannah paneka pamempennah.


Polo Madhura neka manabi e ghali pole bannyak sarah kennengan wisatannah tarotamannah neka alammah se loar biasa. Bedeh settong dhisa nyamannah Somber Pocong. Somber pocong neka, dhisah se nyomberaghin aeng songay se berse ban ngaler ghabay ka'odhian kottah Bhangkalan. Somber Pocong daddhi kennengan se menarek wisatawan entar ka Madhura. Seggerrah mata aeng somber pocong neka, bisa marefresh pekkeran ban nennangaghi sapah sapah se terro ngelagen rassah lessoh. Sampeyan bisa a rennang langsong neng songay neka, tape kodhu bhi' tengateh jughan. Kadhiponapah lok sennengah ban makmorrah soal aeng, manabi neng kottah Bhangkalan neka badha somber aeng se loar biasa perna ban bennengah sampe' daddhi somber ka'odhian oreng bhangkalan.


Pak Ruslan engghi panekah oreng se andik usaha prasmanan kakanan kaangghuy acara hajatan. Pak Ruslan tantonah lok alakoh dibik, Pak Ruslan sereng nyoro tetanggenah nolongen orengah mon teppak'en andik pessenan. Biasanah Pak Ruslan neremah pessenan gebey acara rajeh, akadhi mantenan, hol-holan reng mateh ben selaennah. Se emassak neng Pak Ruslan nasek bik jhukok lengkap, oreng se messen biasanah ngocak terro emassak'eh napah sekalean mbitong argeh per kotak'en. Selaen amassak kakanan berrek, neng kennengan Pak Ruslan bisa jughan messen kaangghuy jhejhen ben enoman sekalean. Usahanah Pak Ruslan nekah le ampon cokop abit bik kualitas rassanah kakanan se nyaman, ebukteagih deri bennyak'en oreng se langgenan messen kakanan deri Pak Ruslan


Keduek jiah neng Indonesia reng oreng andik bennyak kesempaten ghebey panjat tebing. Molaen deri tebing ghebeyen sampe tebing betoh e pengghirreh Pantai Selatan, para penggemar panjat tebing kodhu andik fisik se kuat. Keterampilan tegghi kiah e parloen otamanah ghebey manjat tebing neng alam, polanag kesalahan kennek bisa andik margheh se fatal ghebey se manjat. Selaen jiah kiah bisa naek ghunong otabeh adaki. Ngedaki ghunong jiah nantang alam. Jhek ngeremehaghi ghunong polanah make ketelak raddhin ben aman, cuaca bisa aobe bileh bhein. Tentoh bhein para pendaki ghunong sejati le ngibeh perlengkapan ben persiapan se cokop. mental se kuat kiah cek pentingah demi depak dek puncak.


Salaenna jenis ghuringan, ghu` ghengghu` laenna ye camilan rentengan. ta pera` nak kanak sakolaan se senneng, sampe` reng tuwa ye senneng kiya. Paleng senneng engko` ngakan camilan potato chip nyamana. regghena Rp 1.000,00 sabhundhu`. Nyaman mun ekakan pas bannya` tugas , pas nganggur otabe kalakoan nompok biasana ghebey ngancani ma le ta` bhusen. Camilan rentengan riya salaen regghena mode, ghampang kiya mun melleya. Mole dari jhaman lambe sampe` engko` raja ye senneng ka camilan rentengan. Saongghuna ta` pera` potato chip, pokokna camilan se dari kentang engko` ce` sennengnga. Arassa kentang, gurih ben renyah. Bhan bulan maste nyetok camilan se cem macemma kripik kentang.


Badha pan saponapan olahraga se sae ghebeye ka kasehadhan e dhalem jangka pende tor jangka lanjhang. Lok coman manfaat ghebey ka kasehadhen fesek namong bisa ka berkualitas odhi'na manossah. Sareng rutin aghi a pede, bennyak sarah manfaat se sampeyan olle'in se lok coman dhalem jangka pendek samngeken bisa bein sampe' jangka lanjhang. A pede engghi paneka sala settong cara kita gerak aghin badhan secarah kasalorohan. Ban olahraga engghi ka' dhinto sala settong obhet se paleng ajhaib ban sampeyan bisa ngalakoen tanpa mejer bhejenren se larang jughan ka pasapah cokop keng le agerrak aghin badhan banparutin aghin. Dhari paneka sampeyan bisa olleen manfaat rajennah.


Penginapan neng Cipanas Subang bedeh bennyak macem akomodasi se bisa e temmoen wisatawan, molaen deri hotel bintang lemak sampe homestay sederhana. Mayoritas penginapan ajiah bedeh neng sekitar danau Cipanas se genteng, bik pemandangan alam se nyennengin matah. Bennyak penginapan se nyediaaghi fasilitas akadik kolam renang, restoran, ben pusat kebugaran otabeh gym. Beberempah penginapan kiah naberin aktivitas alengleng danau bik peraoh otabeh nikmatin pemandangan deri ghenteng teras. Bennyak eng macem penginapan e dissah riah dheddhih sala sittong kaontongan wisatawan se bisa mele sesuai budget ben kabhutoan. Penginapan neng Cipanas Subang cokop bisa e jangkau arghenah ben cocok ghebey wisatawan se nyareh pengalaman akelenjer se tenang ben damai.


Indonesia ruwa naghara berkembang, sayang ye nak kanak kene' sampe' tua epekker oreng wirausaha ruwa gi' e angghep salaje mata bi' reng oreng. Mun ta' angghuy seragam, ca'na bajaranna sakone'. Padahal oreng adhaghang riya bajaranna bannya', maksoddhe hasilla dari jhualan buh mun kadhung sukses bisa dhaddhi oreng paleng soghi e dunnya. Kan la bede dabuhna Kanjeng Nabi se ngoca' mun rajhekke riya 9 dari 10 ye bede e dhaghang. Parcaje de' Kanjeng Nabi kan sateya. Contohna enga' oreng sakellas Raffi Ahmad ben Nagita Slavina ye ta' pera' dari dhaddhi artis, tape endi' konten YouTube. Tambeh bannya' se senneng ben noro' e, ye tambeh bannya' pessena. Pegawaiya se alako ye bannya' kiya khusus se ngurus kontenna. Alako kiya kan mun aghebey konten. Mun paju ye tambeh bannya' aberri' bajaran ka pegawaiya.


Kulah teppak areh ahad bhulan januari ka'dhinto badha bhakto luang ban preien sekolah. nah neka lakar niat entar ka taman safari neng Pasuruan. mangkat lah kita ka taman safari ngajeg tello' bocil alias kan ponakan. mangkat saketar pokol 7 pagi, lauj a sarabhan neng tenga jhalan dhalem mobil, amargha a sangoh nase'. Dhepak neng Pasuruan saketar pokol 9 an ruah. lajuh kenegan se pertama engghi paneka, ngobangi kakanan, ntah neka wortel otaba laennah epon. lastarennah ka' dhintoh lajuh masok mobil pole ban lagsung a leng kaliling nengghu tang binatang ruah sambih makanin. Cokop abid jughan amaen neng taman safari neka. Saketar du jeman kita a maen lajuh meyos ka lawang .


Toman sarah kulah ngalamen se eka'dhimmah manabi kulah bedeh lomba jareah paste bedeh hal se lok bisa kulah pekker dhari akkal. Kadhang ghi bannyak oreng se adhabu manabi hal jareya lakaran biasa mon bedeh tandhing antar settong labhan ban salaennah. Dhabunnah reng oreng neka melanah sadhajana paste ngangghuy dhukon, kulah ghi se ajjennah jareya lok percajeh sama sekaleh ka kalakoan neka. Amargha la jhaman semangken masak ghi' bedeh kalakoan jyah se elakoneh sareng oreng se lebbhi ghaduwan pekkeran. Ternyata san kulah alamen dhibi' lakaran ghebey bhingong ongghu, lantaran neka lok bisa e pekker sareng otek pole namong neka firasat ongghu se lok nyaman.


Mon ngakan ning restoran, oreng sering kaleh tatemmoh moso pelayannah. Kalakoan riyah dhujen e angghep tak penting ben ghempang kenning la-sala. Misallah mon kakanan tak nyaman, se e salaen pelayananah kaadhe', maskeh se amassak oreng laen. Mon oreng se melleh kakanan pas nyake'eh atenah pelayanan moso caca se tak bhegus, rajeh kemungkinan paghun nyake'eh kabbhi tokang lakoh ning resto jeriyah. Mon deteng ngakan neng jam sibok resto misallah bekto ngakan siang otabe ngakan malem, pelayan pagghun sibok, oreng se melleh bhegus mon bisa lebbi sabbher polanah ning depor pasti sibok kiyan aghebey pessenan benyak oreng delem sittong bekto. Tak seharusseh mon bede se korang dheri sittong resto pas aghighiren ka pelayananah.


e tang depor engko' Andhi' parabut se anyamah Chopper, Chopper bidheh so blender. Sekilas lakar padheh so blender, bidhenah Chopper ghebey ma alos bahan se kasar. leburreh Mon ngangguy Chopper agebey plappa tak osa cek koceggen pole, agebey pentol tak osa nyellep ka pasar, ngangguy Chopper lebih gempang, lebbi hemat kiah ka ongkos. Tang Chopper ngangguy se listrik, deddhih osa coppagi dhing la eanguyyeh. macemmah Chopper bedheh se manual bedheh se listrik, mon se manual ngangguy semacem engak taleh gun nyaman Tarek buruh choperrah bisa e gunaagi. Mon ghebey angguyen re sa areh ngangguy se manual tabheh listrik padheh bei. Tapeh Mon ghebey Reng Andhik catering otabheh jhuelen pentol paleng nyaman ngangguy Chopper se listrik.


Pasah ramadhan riyah ghun beden sekalian bektoh masuk bulen ramadhan. Kegiatan riyah wejib ghebey kabhi oreng muslim, tapeh bedeh konsisi tertentu se bisah maghebeyen tak wajib apasah otabeh bisa a ghentenh bektoh pasanah ning laen areh otabeh bisah majer fidiyah. Biasanah sabulen pasaan riyah bede 30 areh oreng muslim apasa. Mon ning Indonesia, pasaan riyah molaeh dheri terbit matari bektoh adzan sobbu sampek adhan magrib. Biasanah oreng Indonesia mon pasaan riyah benyak oreng ajhuel takjil. Takjil riyah kakanan ghebey abhukah otabeh mabhetal pasah. Biasanah oreng abhukah moso se nis manis engak es buah otabeh ngakan kormah kiyah. Bedeh se llangsong ngakan nasek samarenah apasah.


Neng jhaman lamba’, paleng engko’ bi’ kake ghita’ rembi’. Neng Indonesia reya ta’ bannya’ oreng se bisa ghu-ongghu makaattas tongabang. Neng bakto jiya keya, Indonesia ghita’ andi’ tongabang. Tape bada oreng se dari Madhura ecatet maso’ neng pakompolan Royal Canadian Air Force ban Royal Air Force. Ajiya anyama Abdul Halim Perdana Kusuma se rembi’ neng Sampang, 18 November 1922 se bisa nyetter tongabang. Samarena la fase neng tongabang, Halim abhanto Indonesia manyeggha Balandha se bada neng Kotta-Kotta se ekennengnge Balandha. Senga’ neng Ambarawa, Salatiga, Semarang, ban neng Kotta laenna. Tape kake tao, jha’ Halim Perdana Kusuma areya mate bakto jiya. Tongabang se etompa’ ghagghar neng Pantai Tanjung Hantu, Perak, Malaysia. Bakto jiya keya Halim eyangka’ dhaddhi Pahlawan Nasional neng taon 1975. Dari jiya keya nyamana epadhaddhi nyama palabbhuwanna tongabang neng Jakarta


Engko' lamba' negghuwan tipi. Se etegghu engko' ghun felem karton. Felem ajiya biyasana dhaddhi felem se bisa anyeghai engko' mon ghulagghu, sabellun entar mangkat ka sakola. Ta' osa emma' se nyeghai. Felem areya biasana lakar kalowar dhing lagghu. Engko' kadhang sampe' ta' sakola darina lebur felem se kalowar neng tipi. Monla ta' sakola, polana lebur, kadhang engko' alasan sake' ka emma'. Alasan se lakar bisa maneng-neng ghighirra emma' dhing lagghu jiya. Tagher ta' enga' se ngakana pole. Otamana felem Spongebobs. Engko' lebur ka felem jiya. Apa pole jhellingaghi Squitsword ban pattrick se dummeng tape kanca se terros abharengnge Spongebobs dalem kabada'an sossa otaba senneng..


Rekket daddhi sala settong maenan se paleng kulah sennege, sebab hal neka kulah lakaran la lebhur ka bentuk eng jareah. Toman sarah kulah ghi' kanak neka senneng a maen rekket melanah ghenteng ban bulunnah jareah lakar la unik ruah dhari aenan ban alat olahraga se laennah. Kulah teppak jareah mellleh neng Singapor teppak lan jhalan sareng kaloargha, lomayan ongghu regghenna ban sampek samangken sareng kualh e jhaga tor e rabet melanah hal jareah tantonah dadhi wujud ngaregghein reng tuah se melle ban dheteng dhari jhau areh. Kulah arassah senneng ban cek semangaddeh manabi la ampon dhepak roma. Arassah olahraga daddhi sala settong se kodhu elakone, namong kulah samangen la jarang amaen.


Sudono salim ajiah se nanddhekaghi Indofood, BCA, ben Bogasari. Sala sittong pengusaha sukses deri nol neng Indonesia jiah imigran deri negeri Tiongkok ben berhasil ngebangun bisnisseh e dinnak. Nyamah aslinah Liem Sioe Liong, ajiah mangkat dek Sorbhaja male kehindar deri konflik negherenah. Teppak jiah re searenah e abik dheddhih gelandangan selama beberempah areh neng Indonesia. Bisnis pertamanah Sudono jiah dheddhih bandar cengkeh se teppak jiah cokop sukses. Tapeh bisnis jiah lok bertahan abit polanah Indonesia e jajah Jepang. Keng lok nyerah, Sudono abelih ngediriaghi Central Bank Asia otabeh se setiah e kenal dheddhih BCA (Bank Central Asia). Deri jiah ngelebaraghi bisnis dek produksi pangan ben olahan mie.


Mon kake entara liburan bhareng taretanna, kake bisa entar ka Bhali. Neng Bhali, kake bisa olle bannya’ jhellingan se ta’ kera bisa ekaolle kake sabellunna. Marghana, Bhali reya tamaso’ Kotta se paleng bannya’ ekentara bi’ oreng dari manca Naghara. Bannya’ oreng lowar maen neng tase’. Dateng karo entar ajhemmor. Mon kake entar ka tase’en, kake padana ajhelling jhuko’ tase’ egherrang neng ghir-pengghir tase’. Lakona oreng lowar ghun dung-tedungan neng beddhina. Lakar beddhina reya ganteng. Cocok mon ghun ghabay dung-tedungan. Banne ghun tase’en, Bhali andi’ keya kennengngan tegghina. Kake bisa ajhelling tase’ se abarna bhiru dari attas. Gharassa’aghi dhingla angen dateng nampeleng pepena kake.


Indonesia jareya sakeng dhari soginnah dele sateap daerah neka ghaduwan alat senjata tradisional loh molaen dhari lambannah. Kabadhaan alat senjata tradisional neka badha kalaban maghabay perlindungan diri dhari kajahaden se elakoneh ghi'jaman lamba' bahkan sabelummah badha penjajah. Samangken mungkin alat senjata tradisional neka jarang etemmoen ban la ampon daddhi bharang antik tor fongsinnah semmoh la Laen. Tak anapah, seng penteng sateap daerah jareah oneng ka alat senjata nah bhik-dhibik edeng. Kalabhan hal jareya kita kodhu ngajhaga sopajha lok elang tor pagghun lestareh salanjangah epon. Kalaban dhari paneka kita daddhi generasi ngodeh kodhu bisa ngajhaga sopaja lok lontor e kakan jhaman.


Hedeh le jenuh ben lessoh bik rutinitas kantor? Kewejiben ghebey deteng lagghuh, alakoh deri lagghuh sampe sore, lembur, e ombheng atasan, salah paham bik kancah, ben sabbhen areh ngerassaen macet neng len jhelen. Arapah mek lok dhulih ngebebasaghi abek eng hedeh deri hal hal ghellek ben molaen ngejhelenaghi bisnisseh hedeh dhibik. Bisnis online, misallah. Polanah mon keng alakoh neng kantor, artenah pendapatannah hedeh sabbhen bulen le bisa e okor. Beban lakoh teppak dhiddhik otabeh teppak atompok gejinah pagghun bhein. Make bedeh pesse lembur, jumlah nah paleng lok seberempah otabeh paleng le abik ghebey biaya ngakan malem selama neng kantor. Lebet ngejehelenaghi bisnis dhibik, hedeh bisa olle keuntungan sesuai bik rajenah usaha se hedeh pakeluar.


Es boba ye riya boba se e campor es ben susu murni. Salah settong minuman se rammi sateya. Bannya` se nagghe` boba, maseh saongghuna aghebey dhibi` ye bisa. Sateya bede macem anyar boba se dari nase`, misalla aghebey boba pelangi se barna-barni. Boba dari nase` iye riya pertamana camporaghi nase` bi` aeng sacokoppa teros blender. Kaduwa` berri` tepong kanji campor ka nase` se la e blender teros ghaluy ben pesah adhunan dhaddhi tello` kennengan. Marena tambei pewarna tello macem se sesuai selera. Mun la mare bentuk ne` kene` teros kella ka aeng se panas. Mun la ngambang angkat pas teressaghi. Dentek sampe` begh cellep, teros saba` ka gelas otabe cangker pas tambaei es batu ben susu murni. Asli nyaman. Bisa dhaddhi alternatif ghebey boba dhibi` etambhang melle e dhaddhina.


kabutoan protein ka badhannah manossah neka sanget penting, amargha bisa nantoaghin kadhinapah pertumbuhen sareng perkembangannah ban kasehadannah. Protein neka bisa e kalak dhari kakanan salah settongah neka jukok tase' otaba hewen ternak akadhi ajhem. Jukok' tase' neka eolah acem macem, bisa e guring, bisa e kukus, bisa e panggheng, ban laen epon. Jhukok tase' neka biasannah oreng e ghabay jhukok se a lappa bannyak akadhi neng bharung seafood jariyah. Bisa e kaghabay lappa saos padang, akadi odheng otabah peteng. Bisa jughan e kaghabay saos tiram, saos asam manis, saos peddis, saos lada hitam ban acem macem epon. Kandhungan vitamennah neng dhalem jhukok tase' neka bannyak sarah, molaen vitamen A,B,D,K,E , asam folat, protein tengghi, lemak ban acem macem vitamen epon. Daddhi kadhinapa bhu ebhu, apah tak terro nak potoh kita kaelangan vitamen amargha lok poron adha'ar jhukok tase'. Toreh ghal engghal molaeh hidup sehat.


Kamera refleksi lensa tunggal (Single lense reflect otabeh SLR) ajiah kamera se ngangghuy sistem jhejhren lensa jalur tunggal ghebey ngelebetin berkas cahaya entar dek 2 kennengan, ajiah Focal Plane bik Viewfinder, tebhenah mungkinaghi fotografer ghebey bisa ngetelak objek lebet kamera se padeh persis bik hasil fotonah. Dheddhih kata "refleksi" se e kamaksud delem pengertian riah ajiah refleksi cahaya deri lensa, benne deri kaca pantul delem sistem pra - pandheng. Ariah alaen bik kamera non SLR, e dimmah pandhengan se e katelak neng viewfinder bisa dheddhih alaen bik apah se e tangkep neng film, polanah kamera jenis riah ngangghuy jhejheren lensa ganda, 1 ghebey ngelebetin berkas cahaya dek Viewfinder, ben jhejheren lensa se laen ghebey ngelebetin cahaya dek Focal Plane.


Samangken neka, jhaman ampon la aoba. Manabi sabbhan reng se wa tuawah neka adha'ar sareng bohong, telah, jhagung ban kakanan bhi-ombien laennah se lakar bhagus ka kasehadhan. Samangken, nengale bein. Kakanan la ampon praktis ban ghampang ekaghabay. Conto epon, samangken badha bharung siap saju otabah bahasa engressah nekah kakanan "fast food" dhabunnah nak kanak kottah. akadhi KFC. ghampangah nekah kita bisa ngakan langsung kakanan jariya. terro ajham guring tinggal ngobangi neng resto KFc. E ka'dhissah ampon gennak kakaan seap sajih. Badha burger, ajham guring krispi, es, kentang guring, ban acem macem epon se ekesenengih reng oreng samangken otabah bhasanah se gaul pole generasi Z. KFC nekah regghannah ampon standart dha' kalangan menenga sampe' attas. manabih soal rassah lok osa kobather. manorot survey, kabannya'an oreng senneng ka ajhem KFC ebandhing sareng ajhem siap saji laennah amargha KFC neka produk paleng tuah ban rassannah pas neng jile.


Kake mon senneng ka kennengngan se sengit, kake bisa entar ka dhisa Trunyan, neng Bhali. Kake bhakal tatemmo bi’ lang-tolangnga oreng se lamate neng pengghirra ka’-bhungka’an. Tolang ajiya andi’en oreng se la karo esaba’ neng seddhi’en ka’-bhungka’an ajiya. Tamaso’ upacara. Reng dhisa Trunyan, mon bada oreng mate, ajiya ta’ ebhendem. Ghun ghinaghi neng seddi’en ka’-bhungka’an jiya pas ghun eberri’ kaen pote bi’ epaghari. Biasana mon bada mayyit se bada neng attas tana otaba bada manossa se mate abit, arowa kalowar bau baceng. La neng jiya tada’ bau pa-apa. Koca’en oreng, marghana bauna bhadhanna mayyit jiya, la eserrep bi’ ka-bhungka’an se bada neng dissa.


E Bhakto preien SE paleng berkesan manorot kaula Bhakto meyos Ka WBL seh, ongghu neka Kompol kaloarga SE paleng sru ban asek ruah telapak jyah.amargha sadhajannah anggota keluarga lengkap ban sehat tanpa Korang apa Bein. Kuleh enga' dha' kammah Bein bhakto jyah Alen jelen. gellek eng Reng oreng pada bunga ban tuattah Reng oreng ghik ekeding neng kopenv teppak nompak sarana wisata bhakto nekah. Manabi Ngakan siyang ghi la ngampar lamak ban tojuk semmak eng tasek Lamongan se buruh tuah neka. Rassah bunga ban kaintiman kaloarga e geressah amargha jhaman neka kaloarga badha neng compok tuah sadhaja Lok padeh sibuk kadik samangken.


Benyak cara oreng maluangaghi bektoh teppak liburen otabeh teppak tak andik kasibughen, sala sitoongah moso amain musik gitar petik. Alat musik riyah cokop sedehana polanah tak bhuto listrik ben colokan, moso tak bhuto kennengan se leber engak drum ruang. Gitar biasanah alat musik se benyak oreng taoh. A main gitar moso sekancaan sambih acaca ben nyemil riyah lebur sarah. Apapole mon la atemmoh moso kancah se la abit tak katemmoh. Biasanah bisah e lakonih sambih ngopi kiyah. Amain gitar kiyah bisa ajher dhibik otodidak dheri internet, pokok sakencengah abe' bhein engak apah. Alat musik gitar kiyah tarmasok mode, dhedih lebbi benyak oreng se bisa melleh dheripada alat musik engak saksophone.


Selaen jiah TV tabung kiah bisa ngaselaghi lebbi bennyak bernah. Ben TV tabung cocok e angghuy e delem keadaan cahaya dhiddhik otabeh petteng. Tapeh e antaranah kabbhi kelebbiyen se e sebbhutaghi jiah, TV tabung mesteh andik kekorangan kiah. Ajiah andik okoran se cek rajenah ben bobotteh seberrek. Ajiah kaih lok cocok e angghuy ghebey lingkungan se cek terangah. Selaen jiah, penggunaan TV tabung ngalak daya listrik se rajeh. Ajiah kiah ghempang panas ben medan listrik ben magnet DC ben AC se bahaya. TV tabung andik kesalahan geometris neng ghir pengghirreh. Akedhep neng 50 - 80 Hz. Ajiah arapah TV tabung jiah korang.


Tasek  Jhumeyeng aropa sala settong tasek se assre. Tasek Jhumeyeng nekah jughan endhe. Tasek Jhumeyeng nekah bedeh e mongghing temor Kottha Mekkasen. Neng semmak'en tasek nekah bedeh bennyak oreng ajhuwelen jhukok gebey oreng terro nono jhukok. Neng e Tasek Jumeyeng ampon ghennak sareng pan-saponapan kennengan se maperna mongghu dek sadhejenah  se aplesser. E antaranah neng Jhumeyeng nekah bedeh langgher kaanghuy solat ebede, bedeh pole kennengan nono jhukok, tor kennengan kaangghuy adon-jadon aghellek'en sakanca'an. Tasek Jhumeyeng nekah menangka tasek se assreakor kaangghuy malepor ate para rabu. Tasek Jhumeyeng le deddhi kennengan se sereng rammeh neng Mekkasen. Panorama tasek'en lakar lebur pas sowara ombak neng tasek'en macellep neng ate.


Todik sereng etemmoen neng depor, todik riyah sangat ekeperloagih mon amassak. Todik gunanah gebey ngombik otabe motong bahan kakanan. Todik egebey deri besseh se tajem. Selaen bessenah todik bedeh jughen begiyen se gebey negghuk todik riyah, biasanah guk-tegghuk'ennah deri kajuh, plastik otabe bahan se lok tajem. Setiyah le bennyak macem ben merk todik se ejhuwel, molaen deri se tak andik merk se argenah ngodeh sampe se merkkah larang neng pasaran. Macemmah todik setiyah bidheh, gebey ngerrak deging, ngombik sampek motong bueh ben sayur. Todik riyah sereng karattan ben tompol, mangkanah makle lok tompol ben karattan bessenah todik riyah kodhu erabet ben sereng e gengseh.


Benyak cara oreng bisa olleh resep kakanan. Salah sittongah dheri ngangghuy aplikasi resep kakanan nyamanah Cookpad. Aplikasi ariyah engak media sosial facebook. Beng sebeng oreng bisa upload resep dhibi' ben bisah nyareh resep beh oreng laien kiyah. Se malebur polanah benyak dheri resep ariyah eghebey oreng biasah engak ibu rumah tangga se ghun dhujen amassak. Benni resep dheri chef terkenal. Polanah resep dheteng deri oreng biasah, carah ben bahan-bahanah biasanah sabedenah. Tak engak resep dheri chef se biasanah benyak ben ribet. Resep ning Cookpad biasanah simpel ghun ngangghuy bahan se bede e depor ben ghempang ebelih ning pasar-pasar. Sittong menu kakanan biasanah bede lebbi deri sittong oreng se posting ressep beh.


Teppak bisnis e delem keadaan gheggher ben ekonomi lok bhagus, hedeh kodhu sadar jelas. Lok usa ngomong dek abek eng dhibik ben odik neng bebenah jeng bejeng masa masa jayanah hedeh, Mangkanah mon bisnis teppak rogi, hedeh kodhu ngelakonen beberempah cara. Pertama, potong anggaran se lok parloh. Coba pertimbangaghi pole pengeluaran otabeh anggaran se lok pateh penting. Misallah lambek ampo ngakan dek restoran, setiah sareh alternatif laen misallah ngakan neng warteg. Keduek, jhek gengsi ghebey mentah bhentoan. Rata rata oreng se lambek eng soghi terus dheddhih mesken, gengsi ghebey mentah bhentoan dek oreng laen marghenah ngerassah abek eng ghik mampu.


Lagghuh jiah tang keluarga mutusaghi ghebey mangkat dek pantai neng Ancol. Kami le abit lok akelenjer tebhenah kami ngerassah cek bhunganah. Sang le attol neng pantai, kami dhulih nyewa tenda ben molaen nyiapaghi perlengkapan ghebey amaen neng pantai. Kami para nak-kanak antusias sarah ben legghis mukkak en-maenan se e ghibeh. Kami kiah ngibeh beberempah kakanan ben enoman ghebey ngancaen ngakan siang neng pantai. Suasana sajen lebur teppak kami en-maen neng paser, ajhemor, ben arenang neng tasek. Ghebey penutup kami kiah nikmatin pertunjukan panggung se e tampilaghi neng pantai. Kami keleburen sarah teppak nyeling pertunjukan jiah. Sorenah kami mole teppak areh le parak compet.


Compok'en Lely bedeh neng Bangkalan, dhina riyah Lely terro amaen dek mbak'en se bedeh e Malang. Sa amponnah pametden dek reng sepponah, Lely pas mangkat bik-dibik'en. Lely kodhu nyabreng tasek mon entar dek Jebeh, margenah jiyah Lely pas numpak Kapal Ferry korang lebbi setengah jam. Semarenah kapal asander dek Pelabbuhen Perak, Lely entar dek terminal bis se kennenggah lok jeuh. Mon entar dek Malang, deri Terminal Perak numpak bis pas toron e Terminal Bungurasih kaangghuy agenteh bis pole se tojhuwannah entar dek Malang. Biasanah Lely numpak bis patas mon entar dek Malang. Korang lebbi ajhelenan numpak bis deri Perak, Sorbejeh dek Malang mon lebet tol coman tellok jam. Bis se mangkat deri Terminal Bungurasih degghik depak'en dek Terimal Arjosari Malang.


TV LED ajiah televisi se ngangghuy teknologi diode se bisa mancaraghi cahaya teppak eng olle arus bias maju (forward bias), se artenah LED bisa mancaraghi cahaya mon e berrik tegangan listrik bik konfigurasi forward bias. LED e ghebey male lebbi efisien mon ngeluaraghi cahaya. Ghebey olle emisi cahaya neng semikonduktor, doping se e angghuy jiah galium, arsenik, ben fosfor. jenis doping se bhidheh ngaselaghi bernah cahaya se alaen kiah. Teppak setiah na bernah cahaya LED se bennyak ajiah bernah mera, koneng, ijo. LED bernah bhiruh cek langkanah. Saongghunah LED TV ajiah pengembangan deri teknologi LCD TV, e dimmah jenis TV LED jiah ngangghuy teknologi LED Backlight ghebey ngehenteh cahaya fluorescent.


M. Quraish Shihab bada se ngeccap Syiah ban sessat. Tape cramana engko' pagghun senneng. Maske tamaso' keyae se bannya' eyonjhang neng tipi, M. Quraish Shihab andi' elmo bannya'. Otamana elmo hadis. Elmo se ekaandi' ajiya eghuna'aghi ka na' potona. Oreng lakar bhidha se dimma se ghu-ongghu ngarte ka aghama ban oreng se dhu'-leddhu' mon acaca aghama. Settong duwa' bi' Gusdur. M. Quraish Shihab areya orengnga tennang ngadhebbhi odi'. Ibadana jha' tanya'aghi mon oreng kanta arowa. Tebbel imanna bisa masalamet ghu'-agghu' neng akheraddha. Orengnga sabbhar. Mon acaca alos ban macellebbhan ka ate. Pa-apa eghattong kabbhi ka Pengeran. Sanajjan bada kabhar ni-banni Quraish Shihab ta' toman nyangghemme jiya se malebur.


Cedera to'ot jiah sala sittong hal se parloh kita hindaraghi sebisa mngkin. Polanah cedera to'ot jiah nimbulaghi rassah nyeri neng to'ot se ngebey kita sossa agerak tebhenah lok bisa ngelakonen kegiaten reh seareh. E lansir deri laman Rebound Orthopedics & Neurosurgery, sala sittong jenis cedera to'ot se paleng sering kejadien jiah keseleo. Ligamen otabeh jaringan ikat neng to'ot dheddhih begien se e kennengen dampak polanah kondisi riah. Ligamen jiah jaringan ikat se fungsinah ghebey ngehubungaghi tolang. Kondisi keselio jiah biasa e marghein aktivitas olahraga kadik bola voli otabeh bola basket se mungkinaghi kita ghebey mendarat bik cara se sala tebhenah nyebabaghi to'ot keseleo.


Melanah alat olahraga neka kan lakar la larang ghi manabi melleh, napah pole alat se re' berre' jareya se maghabay kita neka kodhu ngaloaren pesse se rajeh. Pan saponapan oreng kodhuna bisa oneng apah se e ka bhutoh ban apah olahraga se daddhi favoriddeh ban sasoai lakar sareng kabutoannah. Misallah neka, manabi sampeyan lakar la terro olahraga se ngangka' beban berarti sampeyan kodhu melleh barbel se eka'dhimmah hal jareyalakar la cocok sareng apah se ekaparlo sampeyan. Namong, manabi sampeyan keng butoh cak loncak an misallah ban butoh karet tale, manorot kulah ghi tingghal ngebey bein jha' mode ban ghempang ngebeyyeh daipada melleh.


Acaca bakso pagghun ngalennyer ban sapa se ta' senneng kak kakanan pentol se bada kowana reya. Anga', rassna se seddha' ban makennyangan ka tabu' reya kakanan se bada e man-dimman. Bada se eyeddherraghi ban bada se mokka' barung. Bagina dhaghang kakanan ta' bu-ambu aghabay se ni-ani. Contona Bakso se biyasana pentolla bungkol setiya bada cem-macem. Dhaghang Dhisa pada ta' enda' kala. Contona E Dhisa Mapper Kecamatan Proppo Kabupaten Pamekasan bada se nyamana Bakso Viral se ejhuwal Baksona pada maso se laen keng pentolla abento' tompeng, pentol ghulung, pentol celleng. ghun aoba roba arghana larangan dari se biyasa. Biyasana bakso arghana 12.000 mon la laen pas 15.000.


Negghu film ye salah settong kalakoan e bakto kosong otabe prei tade` kalakoan pa apa. Biasana mun ta` emak-emak se ta` endi` emok otabe bujangan se pas terro nengghua film. Film riya salah settong hiburan ben kasennengan oreng. Para` kabbhi oreng ye senneng nengghu film. Appapole filmma bede bauna percintaan otabe lawak. Ye aslina cem macem, bede se senneng ka horor, aksi, kerajaan, ben laenna. Mun la nengghu film bhagus otabe e sennengnge oreng ruwa ta` enga` ka bakto, bisa sampe` kataghian kiya. Pas lempo alalakon. Kadhang ye alalakon sambi negghu film otabe sinetron e TV. ma` le ta` sompek, kadhang ye sampe` heboh kiya.


Caranah nyegghe cedera lutut jjiah mon e kutip deri laman Gombera orthopedic & Sport medicine, bedhe beberempah cara. Pertama, Mertahanaghi berrek bhedhen se sehat. Kelebbiyen berrek bhedhen bis anamba beban se kodhu e pikul bik to'ot ben nimbulaghi resiko cedera. Keduek, ngelakoen pemanasan ben pendinginan teppak apede. Benyak macem gerakan pemanasan ben pendinginan se bisa ngebhentoh ghebey ngeregangaghi otot. AJiah bisa ngorangen ketegangan otot se bisa noronaghi resiko cedera. Ketellok, pekuat to'ot bik ngelakonen bennyak lateyan se nguataghi to'ot. Empak, kodhu te ngateh polanah bennyak jenis olahraga se andi resiko tegghi dek cedera to'ot. Selalu tengateh ben angghuy pelindung to'ot ben se patu se mendukung mon bisa e setiap olahraga se resiko bik cedera to'ot.


Bannya' se nyala'aghi jha' hape areya dhaddhi parkarana bannya' oreng se dhaddhi jhuba'. Lakar ta' sakone' oreng se ecapo' gantengnga mamfaaddha hape se eyangghuy neng dalem odi'. Bannya' oreng aghantong arebbhanna ka hape, ka bharang se ghun bisa etegghu' tanang tape andi' mamfaat se bannya'. Mamfaat se bisa asambhung otaba bisa maandi' taretan jhau. Ta' kobater ajhalan jhau polana ta' bisa eyajhak arembhak. Tape lakar bhender, koca'en reng penter jha' hape areya dhaddhi calana manossa ta' bisa bannya' along-polong ban alako se lakar asli dari alamma. Sowara se kalowar lakar asli dari colo', banne dari hape pole. Hape se majhau manossa dari kaodi'an aslina.


Terrong ajiah kak-bhungka'an kakanan se e tanem ghebey buwenah. Asal usul budi dayanah bedeh nneg begien laok ben temor Asia kabit jheman prasejarah, tapeh ghik bhuruh e kenal e dhunnyah Berek lok lebbi awal deri sekitar taon 1500. Buwenah andik bennyak bernah, otamanah bungoh, ijo, ben pote. Catetan atoles se pertama soal terrong e temmoen neng delem Qí mín yào shù, sittong karya tanehTiongkok konah se e toles taon 544. Bennyak eng nyamah bhasa Arab ben Afrika Dejeh ghebey terrong bik korangah nyamah Yunani ben Romawi metaoh jhek kak-bhungka'an riah e ghibeh masok dek dhunnyah Berek lebet kawasen Tasek Tengnga bik bhangsa Arab teppak awal Abad Pertengahan.


Manabi sampeyan preien bisa sampeyan esseen re saarennah neka sareng hal se positif ban ghaduwan manfaat ghabay panjennengan tor oreng Laen. Bhakto luang Se ekaarep oreng bannyak neka jarang oreng olleen kacoali manabi lakar sampeyan ngakak cuti dhari kalakoan. Hal se bisa e lakone teppa'preien engghi jariya sala settong Ngalakone hobi otaba Kabiasaan anyar se ghaduwan manfaadhin ngebey kerajinan se bisa mabadhi penghasilan tambahan. Otaba ajher a massak tour ngebey bisnis anyar. Bannyak loh oreng sukses dalam bidang bisnis amargha tak sengaja ngalakone hal se Lok Toman ekelakoh e Bhakto luanggah ban katerrosan sampe'samangken amargha la ampon daddhi penghaselan tambaan se bisa ngontongaghin. Nah, daddhi boleh sampeyan ghaduwan Bhakto ghebey ajher hal se anyar ?


Langkah pertama se bisa e lakonen mon memori hp pol jiah kodhu ngapus aplikasi se jarang e angghuy. Cara ngebherseen memori internal pol se pertama bisa nyortir kammah se sekeranah aplikasi lok e angghuy pole. Ajiah bisa e lakonen dengan cara mukkak pemasangan otabeh uninstall aplikasi lebet menu Settings, terus pele opsi Apps > Manage Apps. Mon terro nyortir aplikasi e dhesarin okoran, bisa mele opsi Sort by Usage Storage. Lok cuma aplikasi, pengguna kiah bisa ngebherseaghi memori internal bik ngosok berkas Trash otabeh sampah se bedeh neng File Manager. Semarenah jiah, memori hp bisa bebas der aplikasi otabeh berkas berkas se le lok e angghuy pole.


Bungkanah kates riyah tegginah 5-10 meter. Kates riyah taneman selaen buenah se bisa ekakan, deun bik kembengah kiyah bisa ekakan.Taneman kates riyah bedeh gettanah se cekkak dek tangan. Kates riyah mon gilok massak bernanah biruh, mon le mateng semmo koneng. Rassanah manes deging buenah lembuk, neng delem buenaah bennyak biginah celleng bunter. Mon deun ben kembengah kates riyah rassanah paek keng sereng egebey gengan bik oreng. Kates riyah tombunah cepet ben buenah cepet kiyah massak'en. Kates riyah argenah ngode e pasar ben pole bennyak manfaat ngakan kates riyah. Misallah kates riyah andik vitamin A ben C se beccek gebey kolek ben matanah manossah.


Bhakto ghi' jhaman kuliah kaula neka lakar hobi sarah ngedit foto ban laen sebagiah. Akherrah settong bhakto kulah terro ngobange kamera neng sala settong toko kamera se badha neng SOrbhaja. Kulah teppak jareya mangkat teng petteng jlimet ruah parak ojennah sareng tang kancah. Kulah ngobange se merek Canon ghabay pemula ghellun. Lastareh jareya langsong lah mangkat dha' kennengah. Depak dhissah kaula atemmoh sareng salessah ban e jhellas aghin tong settong edheng masing-masing merek tor typennah ruah. Kulah la ghu' ongghu' bein sebab nengale regghana neka ternyata lok cokop dha' tang kantong. ban pole kaula neka lakar lok kuat sarah manabi melleh sareng reggha se fantastis kadhi jareya, akherrah borong.


Manabi enga' dhabuannah Kotbah berarti sampeyan kodhu emot sareng Khotbah terakherrah Rosulullah SAW teppak neng Arafah. Rosulullah nyampaiaghin khutbah terakher se aesse wasiat wasiat Rosulullah se ka'dhimmah badha kaedhannah sareng parentannah Allah SWT ban ibadannah epon. Ban benne dhari paneka jughan namong dhari acem macem wasiat antara epon sataretanan antar ommat moslem, panghaposan riba, larangan saleng ngadzalimin, ngapos aghin sa dhusah todus, hubungan lakeh bineh, ghu' tegghu'eng ajharan aghama sareng kaedah kaedah ajharan aghama se akacah ka hadist ban al quran. melanah daddhi khotbah se terakher kalennah jareya, essenah epon cokop lengkap amargha pesen pesen ka'dhintp e areb aghin bisa madaddhi katerrosan ban e lanjud aghin sareng para olama-olama ban kaum mukminin.


Kegiaten riah abentuk peringatan areh rajeh islam delem rangka ngerayaaghi areh lahirreh kanjeng Nabi Muhammad SAW otabeh molodhen. Tema kegiaten riah dhibik ajiah "ningkataghi kecintaan dek Nabi Muhammad SAW". Bektonah e areh Jum'at, tangghel 9 November 2019 kol 8 lagghu sampe mareh. Kennengah neng aula MAN Bhengkalan. Susunan acaranah ajiah pembukaan, istigosah, mecah ayat suci Qor'an, bedeh sambuten deri ketua panitia ben kepala sekolah, mahallul qiyam, penampilan sholawet banjari deri bekkelah siswa, pengajhien deri Bu Nyaeh Hj. Endang deri Tambhek Bherres, ben penutup arobeh dhuweh. Kegiaten ariah e esse'en bik acara keaghemaan arobeh sholawet. Selaen jiah, e delem kesempaten kegiaten riah kiah e esse'en bik pembegien hadiah Class Meeting.


Engkok akuliah neng sala sittong perguruan tegghi negeri neng Sorbhaja. Engkok ngekos neng sekitarrah tang kampus. Sorbhaja jiah cuacanah panas sarah, apah pole mon yang siang, akkdik e obbher. Sabbhen mole akuliah yang siang, engkok entar dek kos jiah adheret. Panasseh ajiah lok cuma entar dek kolek, tapeh akadik ngobbher tolang. Attol kos sang ngerassah suap, pekkerah terro entarrah ngadem mettek kipas, ternyata kipas anginnah jiah mala ngeluaraghi angen panas sakeng suappeh. Se dek adek eng kepanasen sajen e panggheng rassanah. Ajiah marghenah tang kamar bedeh neng lantai 2 ben adek ruangan pa apah pole neng seddhik eng, laka le satu satunya.


Make lok e angghep praktis, mobel listrik bisa dheddhih kendaraan se luar biasa teppak nempuh jhelen jheu. Pengemudi kodhu ngelakonen beberempah hal male perjalanan bik mobil listrik lebbi mulus ben lok ngebey kebeter. Pertama jiah kodhu isi daya baterai sampe pol. Make mobel listrik e saranaghi ghebey ngesseh baterai maksimal 80%, tapeh pengemudi kodhu ngesseh baterai sampe 100% sesekaleh male maksimal delem nempuh jhelenan jheu. Keduek, perhatiaghi caranah nyetir. Mobil listrik lakar lebur mon e ghibeh neng putaran bebe, keng ajiah bisa ngebey baterai lebbi boros. Tellok, siapaghi rute ben manajemen perjalanan. Terakhir, pereksah kondisi kendaraan ben perangkat neng mobel listrik.


Manabi ka Madhura ampon jha' kalep dha' kripik bohong khas Madhura. sabendherrah krepek bohong neka aslinnah dhari kabhupaten Panekkasen.  Resep krepek bohong ka'dhinto ghampang sarah. coman asedia  bohong parot, bhang pote, bhang bhuntok, bhuje, sareng mecin. wes ampon cokop, bisa maghabay jile du cek merassannah. Nah san le sedia kabbhi, bohong parot ka'dhinto peppe aghin ka loyang bhunter lastarennah sabhek ka kennengan se panas. adhantos korang lebbhi 1-2 are, ampon cokop makerrengeh bohong ka''dhinto. Lastarennah tingghal guring. Manabih sampeyan terro simple lah cokop ngobange ka rhung bharung salanjhanga taneyan Suramadu roh. Manabi terro ngebeyyah, dhinggal torok aghin resep neka, aneka cara se paleng ghampang ban tak ribet. Kaula ampon mukteaghin !


Ca`na oreng se tao ngalami karogian pas ajhual bharang, misalla ajhual es lilin pas baktona jhan ojhan. Ye mun la tao ojhen derres, jhe` ajhual es lilin, jarang bahkan sampe` ta` paju, polana ye sapa se melleya es e bakto jhen ojhen, mendingan ye aghante ka se nga`-anga`an. Misalla ajhual ghuringan se regghena mode pas nyaman. Mun ghuringan riya maseh tade` baktona. Ta` ojhen ta` panas ye paju bhai. Nyamana ghuringan pokok anga` ye ecolo`na oreng ye nyaman. Malah nyamanna ruwah pola armos ben lembu`. Mangkana saranna reng oreng se ampo ajhual ghuringan, Mun ajhuala es jhe` pera` es malolo, tape jhual se laen kiya se cepeta pajuna.


Acara TV se bennyak esennengen oreng deri nak-kanak ngode sampe oreng tuah ariyah acara musik. Aliran musik riyah se esenneng bedeh duek macem se paleng terkenal ajiyah dangdut ben pop. Kabbhi musik jiyah nyaman sowaranah apapole mon lirik lagunah genteng. Oreng kadheng senneng negguh acara musik neng TV riyah margenak akaden nengghuh konser musik langsong, tapeh lebbi nyaman polanah lok nanggin natddek ben sellak oreng, ngendingagih be nengghuh acaranah lebbi nyaman deri roma. Biasanah acara musik deiyeh esiaragih neng TV langsung ben ngundang artis terkenal. Acara deiyeh riyah biasanah esiyaragih melem, lakar teppak mon malem polanah oreng le bedeh eroma mareh alakoh deddhi acara deiyeh riyah bisa gebey melebur ben meelang rassah pendet.


Bede pole manfaata olahraga se enteng khusus ghebey Lansia alias reng seppoh. Senam Lansia riya ta` cocok ka nak kanak ngode, panengnga santai. Gerakna lembu` ta` endi` ta` angghuy tenaga sakale. Pokok apello sakone` la ruwa sehat ghebey reng tua. Reng tua se la jhube` kondisi tolang, sendi ben fungsina organ dalem, ye la abit e angghuy saabit odi`na. tambeh tua tambeh akorang kabbhi secara fisik bi` pekkeran. Mangkana bhutoh se enteng-enteng sakale. Jhe` paksa ghellu mun alalakon se sara otabe mekker se dalem soalla ghampang sake` abe`na. La gi` ngodena e angghuy pol-polan pas rata-rata loppae ka mun tua`a kare kastana di budi. Iye jhe`?


Manabi upacara ke aghamaan se toman kaula nengale neng Vihara se badha neng Malang jareya lakar e laksanaaghin sateap areh Rebbuh manes kalabhan sesajih se la ampon esiap aghin sareng ommat Buddha se badha neng Malang bhagian dhetaran se semoh tengghi jaruah. Kabadhaan upacara ka'dhinto lakar la semmoh unik, melannah dhari proses upacarannah neka semmoh badha ngandhung unsur Kejawennah se sanget lekattah. Manorot panotoran dhari katua Vihara ka'dhinto, melannah ommat jareya badha neng daerah Jawa daddhi adhattah jareya Buddha Kejawan se pagghun nyemma' ban ngaregghaen tor ngaed aghin sareng lalohor lambannah. teppak prosesi jareya badha paaenan musik gamelan tor musik khas Jawa se ngereng aghin upacara adhat jareya.